Cara Arwah Ibu Kemas Rumah Jadi Idola, Siap Ada Rutin Yang Wajib Kena Buat. Inspirasi!

Tidak dinafikan bergelar ibu bapa, kita perlu berkelakuan baik dan melakukan perkara yang betul di hadapan anak-anak. Anak-anak akan memerhatikan tindak tanduk ibu bapanya.

Pengaruh ibu bapa amat kuat dalam diri anak-anak. Percaya atau tidak sikap ia boleh ‘diturunkan’ anak-anak. Misalnya jika ibu bapa itu seorang yang pembersih, displin dan rajin, ia akan mempengaruhi anak-anak. Setiap hari anak-anak melihat, pasti ia sudah biasa dengan persekitaran begitu.

Begitulah yang dikongsi oleh wanita ini mengenai arwah ibunya yang disifatkan seorang yang rajin dan pembersih. Setiap hari ada rutin yang wajib dilakukan mengikut jadualnya.

Wanita ini mengakui sikap arwah ibunya turut mempengaruhi cara beliau menguruskan rumah sekarang.

Ikuti perkongsian beliau.

Saya senaraikan beberapa perkara yang semasa hidupnya Mak dah tunjuk contoh tauladan yang baik dalam bab penjagaan dan mengemas rumah.

KEMAS TEMPAT TIDUR
1) Bangun pagi perkara pertama Mak buat adalah kemas tempat tidur, dan katil tu takkan ada siapa berani landing untuk bersantai- santai / berehat. Nak landing sila ke sofa/ruang tamu tengah. Sampai malam katil tu cadarnya tetap ‘tegang’.

BASUH BAJU AWAL PAGI
2)Mak akan basuh baju di awal pagi selepas solat Subuh. Sesiapa lepas solat Subuh tidur balik dan bangun lambat silalah basuh baju sendiri. Kalau taknak basuh sendiri, mandi dulu kemudian sambunglah tidur semula. Hahaha. Dalam baldi memang takkan ada pakaian kotor.

SIDAI BAJU, TAK BERTANGGUH
3) Mak akan sidai pakaian sebaik sahaja siap cuci. Takde tangguh-tangguh. Kadang- kadang Abah perli,
” Matahari pun tak muncui lagi. Awei beno pun sidainya..”

TERUS SAPU HALAMAN RUMAH

4) Selepas sidai pakaian di ampaian luar Mak akan ambil penyapu luar. Mak sapu halaman dan sapu dalam longkang. Buang daun kering etc. Kemudian Mak masuk rumah semula, ambil penyapu di dalam dan sapu dalam rumah pula.

SARAPAN TERUS BASUH PINGGAN, SINKI PASTIKAN TAK ADA PINGGAN
5) Mak akan breakfast. Lepas makan terus basuh pinggan, cawan. Rumah kami takkan ada pinggan mangkuk dalam sinki. Abah pun basuh pinggan dan cawan sendiri walaupun dia seorang guru besar, ketua di sekolah dan juga ketua keluarga. Abah pun tunjuk contoh tauladan yang baik. Kerja rumah mesti sama-sama buat. Bukan harap Mak semua. Settle breakfast kemudian Mak akan berehat sambil baca surat khabar.

JAM 10 PAGI MASUK DAPUR
6) Tepat pukul 10 pagi Mak akan masuk dapur untuk masak. Settle masak Mak akan siap hidang semua. Pinggan, gelas, periuk nasi semua dah ada atas meja. Dapur pula Mak akan lap, kemudian Mak akan sapu semula ruang dapur.

12 TENGAHARI ANGKAT BAJU DI AMPAIAN
7) Selesai masak dalam pukul 12 tengahari Mak akan angkat pakaian di ampaian dan terus lipat. Dalam rumah kami memang takkan ada longgokan baju yang belum dilipat. Mak pantang tengok benda berlonggok.

SIAPA SEDIA TUNGGU WAKTU SOLAT ZOHOR DAN REHAT HINGGA 4 PM

8) Kemudian Mak akan terus mandi, pakai telekung dan menunggu waktu solat Zohor.
9) Lepas Zohor Mak akan makan dan berehat sehinggalah pukul 4 Mak dah siap mandi dan stand by untuk Asar.

AKTIVITI SANTAI WAKTU PETANG
10) Waktu petang aktiviti santai. Ada masa sambil bersih halaman Mak bersembang dengan jiran, ada masa Mak dok rumah menonton tv. Kalau ada kelas mengaji biasanya lepas Asar Mak akan pergi sampailah pukul 6.30 petang.

MANDI SETIAP KALI SOLAT;4 KALI SEHARI
11) Nak masuk Maghrib Mak akan mandi lagi sekali. Waktu ni Mak akan make sure semua orang dah rendam pakaian dalam baldi untuk dibasuh keesokkan hari. Bagusnya Mak ni setiap kali nak menghadap Allah dia akan make sure mandi dan badan dalam keadaan bersih. Sehari Mak mandi 4 kali. Sebab tu kalau nak tahu kulit badan Mak cantik. Tiap kali mandi dia akan gosok daki di badan, sabun. Bila Mak sakit setiap kali mandikan dia saya memang suka tengok kulit Mak. Mak dah la putih, kulit pulak bersih, halus walaupun dah berumur 70++.

MAKAN SELEPAS SOLAT MAGHRIB
12) Selepas solat Maghrib ada masa Mak akan makan dulu, ada masa Mak akan tunggu Isyak.
13) Settle dinner Mak akan bersihkan semua meja makan. Sampah kalau dah penuh Mak akan buang di tong sampah luar.

JADUAL BERKALA UNTUK BASUH TELEKUNG, SELIMUT DAN TUALA

Selain itu:-
1) Towel, telekung, selimut, sarung bantal, cadar, Mak ada jadual berkala untuk basuh. Sebab tu kalau tengok semua telekung Mak takkan ada kotoron contoh kuning di dagu, tahi lalat etc. Sampai reput kain tu tetap bersih. Sama juga dengan towel, selimut. Dah bertahun- tahun pun masih elok.

SAMBIL MANDI BERSIHKAN BILIK AIR TAK PERLU TUNGGU KOTOR
2) Bilik air bukan tunggu kotor baru cuci. Sambil mandi pun kadang-kadang dengarlah Mak memberus.
3) Buku cerita/mainan selepas baca/main silalah simpan di tempatnya. Bukan suka hati nak selit sana sini. Kalau tak letak di tempat yang sepatutnya Mak akan ambil.

HABIT YANG JADI IKUTI KINI

Habit ni saya dah perhati dari kecil lagi. Imagine hari-hari tengok rutin yang sama. Memang ‘meresap’ masuk dalam otak dah. Hehehe. Ia bukan soal kemas, bersih semata- mata sebenarnya, tapi ia berkaitan dengan DISIPLIN. Mak ni tambahan masa muda orangnya lemah lembut je. Saya pun tak ingat bila mak pernah marah. Mak tak pernah pun bagi arahan/ marah kami untuk ikut rules dia. Mak bukan jenis pot pet, pung pang marah. Bukan.
Tapi..
Saya belajar dari PEMERHATIAN. Bila dah biasa dengan keadaan begitu, sebagai anak kita pun dah terikut habit Mak. Sebab tu kalau nak anak- anak buat sesuatu, kita mesti buat dulu dan tunjuk contoh tauladan yang baik.
Percayalah..
Terima kasih Mak sebab dah didik satu perkara yang baik untuk kami ikut. Bila terkenang rutin harian Mak ni rasa rindunya Ya Allah. Rindu pada susuk tubuh itu.
Al fatihah Mak..

*Dalam gambar ini adalah bilik Mak Abah di sini. Semua dah tinggal kenangan. Walaupun dah berumur, tapi sebab dah biasa kemas tetap akan kemas juga kan.

Dan gambat yang lagi satu adalah ‘rumah’ baru Mak. Mudah- mudahan rumah baru Mak ini Allah gantikan yang lebih baik dari apa yang ada di sini. Aaminnn..

Nota: Habit Mak ni saya perhati dari KECIL. So bila dah berakal, dah faham pelan-pelan kami pun ikut habit Mak dan bantu Mak buat kerja rumah sama. Umur 4, 5 tahun dah boleh bantu Mak buang sampah, umur 6 tahun basuh pinggan mangkuk, sapu sampah dan sebagainya. Tugasan ikut kesesuaian umur. Bukanlah Mak buat semua ni seorang sampai tua. Jangan salah faham. Mak dan Abah saya bawa tinggal bersama sejak 7 tahun lalu. Bila Mak tak sihat saya yang jaga Mak, mandikan dia hari-hari, sediakan makan minum, cuci najis Mak dan sebagainya sehinggalah Mak menghembuskan nafas terakhirnya di sini. Jasad Mak pun bersemadi di sini bukan di kampung. Mak dah takde, sekarang Abah tetap tinggal bersama kami. Alhamdulillah Allah bagi peluang untuk berbakti pada orang tua walaupun saya tahu sampai bila-bila pun jasa mereka membesarkan saya takkan terbalas.


“Tak Kisah Dilabel Anak Emak.” PU Riz Dahulukan Pandangan Ibu Dalam Soal Jodoh!

Jejaka ini mula dikenali menerusi program realiti, Pencetus Ummah (PU) musim keempat.

Namun kebelakangan ini, namanya melonjak naik selepas dikaitkan dengan hos dan usahawan terkenal Neelofa.

Hubungan akrab Neelofa atau nama sebenarnya Neelofa Mohd Noor, 31, dan PU Riz atau Muhammad Haris Mohd Ismail, 25, dihidu oleh media sejak beberapa bulan kebelakangan ini.

Kedua-dua mereka sering dilihat bekerjasama dalam pelbagai program keagamaan selain aktif dalam kerja-kerja kebajikan Pertubuhan Kasih Neelofa yang diasaskan selebriti wanita yang mempunyai lapan juta pengikut di akaun Instagram.

Bagi yang mengenali PU Riz pasti tahu, jejaka ini cukup rapat dengan ibunya.

Dia mengakui tidak kisah andai dilabel sebagai ‘anak emak’.

Menurut Riz, sepanjang dia menuruti kesemua kehendak ibunya, hampir semua perkara yang dlakukan berjalan lancar.

“Banyak benda yang saya ikut kehendak ibu saya, ia menjadi. Bukan diberi rezeki yang sedikit tetapi melimpah ruah. Dalam hal sambung belajar ini pun, saya mahu penuhi permintaan ibu.

“Saya masuk dunia seni pun atas restunya. Jadi apa salahnya saya penuhi hasratnya yang mahu saya berjaya dalam akademik.

Dia juga mendahulukan pendapat dan pandangan ibunya membabitkan soal jodoh.

Dia juga tidak kisah andai kenyataan diberikan itu akan menyebabkan ada pihak mengajuknya ‘anak mak’ selepas ini.

Ibu nombor satu

Kata bekas peserta Pencetus Ummah itu, andai ibunya tidak bersetuju dengan pilihan hatinya dia akan akur.

“Bagi anak lelaki ibu adalah nombor satu. Malah taraf seorang ibu sangat tinggi di sisi Allah. Al-Quran juga menyebut ibu lebih berbanding bapa.

“Bagi seorang isteri pula suami adalah nombor satu. Bagaimanapun andai bernikah nanti saya sedaya upaya mewujudkan keluarga yang hidup dalam suasana beragama,” katanya.

Mahu teruskan legasi ayah

Beliau juga rupa-rupanya mahu meneruskan legasi bapanya yang lebih dahulu menceburi dunia perniagaan.

“Bapa menjadi mentor saya dalam apa yang dilakukan termasuk selok belok dunia perniagaan. Saya percaya dalam hidup ini, kita perlu lakukan sesuatu yang dapat memberi jaminan masa depan. Ada juga pendapatan tetap saya setiap bulan.


Saya ‘Lembut hati’, Isteri  Pula Lebih Tegas Dengan Anak-Anak- Asfan

Menyebut namanya mungkin agak asing bagi sesetengah peminat bidang seni, namun lagu-lagunya cukup diminati dan menjadi siulan. Asfan Shah, 34 pemilik lagu popular Sumpah Cintaku dan terbaru Cinta Fatamorgana tidak kecewa biar diri kurang dikenali. Sebaliknya, dia yang sudah hampir 10 tahun dalam industri seni menganggap rezeki seseorang adalah ketentuan Sang pencipta.

Berpeluang mengabadikan kisah penyanyi dan komposer ini bersama keluarga tersayang untuk Majalah Keluarga memberi peluang penulis melihat sisi berbeza ayah kepada tiga cahaya mata ini.

“Saya sebenarnya seorang yang work smart, kalau dalam sebulan kerja 1-2 minggu dan selebihnya adalah bersama keluarga. Tetapi kalau kerja memang akan fokus dan suka bekerja di bawah tekanan kerana hasilnya pasti berbaloi. Isteri dan anak-anak sudah faham dengan cara kerja saya. Kalau saya sibuk dengan kerja, isteri akan bawa anak-anak untuk pulang ke rumah  keluarganya supaya tidak ganggu kerja saya.

“Tetapi kalau anak-anak ada di rumah dan tidak dapat elak kalau mereka datang kepada saya. Jadi saya tinggalkan seketika kerja. Jujurnya anak-anak kurang takut dengan saya. Kalau tegur mereka tidak takut dan jenis yang sangat lasak. Walaupun ada masanya saya marah juga tetapi kalau saya tutup pintu, mereka akan terus ketuk pintu sampai saya buka.

“Berbeza dengan isteri saya, dia tidak garang tetapi tegas. Mungkin yang membuatkan anak-anak takut dengannya. Sekali isteri bersuara, anak-anak akan dengar. Kalau saya yang marah mereka boleh gelak-gelak seolah-olah saya sedang bergurau. Mungkin kerana saya jenis simple dan dengan anak-anak saya bukan jenis pemarah.

“Anak-anak juga sangat ‘behave’ di rumah ketika ketiadaan saya. Tapi kalau saya di rumah anak-anak akan bermain sehingga 1-2 pagi tak tidur. Bukan mereka bermain dengan saya tetapi mungkin kerana saya ada, jadi mereka jadi mengada-ngada sedikit,”Cerita Asfan atau nama sebenarnya Norasfan Shah Shah Rudin, mengenai gelagat dan keletah anak-anaknya.

Tiada istilah kena tinggal

Mendirikan rumah tangga ketika berumur 28 tahun bersama bekas pramugari bernama Ain Sakinah pasangan ini dikurniakan tiga cahaya mata Ali Haytham Shah, 5, dan Ali Wakeel Shah, 3 dan terbaru, Ali Binyameen Shah, 7 bulan.

Usai berkahwin, Ain mengambil cuti panjang sehingga disahkan mengandung, dia kemudiannya mengambil keputusan untuk berhenti kerja.

“Saya berkahwin ketika masih dalam bulan Syawal.  Selepas itu, saya mengikut isteri ke Dubai kerana dia bertugas di sana. Awalnya saya mengambil keputusan untuk menetap di sana, tetapi lagu saya waktu itu tengah meletup di radio dan kebetulan isteri disahkan mengandung. Jadi kami ambil keputusan untuk pulang ke Malaysia dan isteri berhenti kerja. Jadi tiada istilah ‘kena tinggal’ waktu raya seperti mana pasangan lain. Malah dalam bab nak pulang beraya tiada masalah kerana kami berdua jenis ‘fleksibel’. Kami bergilir-gilir. Untuk tahun ini, kami akan pulang ke rumah keluarga saya terlebih dahulu.

“Malah, kalau raya pertama di rumah saya dan ada majlis di rumah mentua jadi kami akan pulang ke sana pada raya kedua. Jadi, tidak timbul soal bermasam muka nak balik beraya,” ujar Asfan sambil memberitahu tiada istilah bercuti dalam dirinya kerana semuanya adalah fleksibel dan mengikut jadual sendiri.

Tidak suka bekerja pada hujung minggu kerana lebih kepada masa bersama keluarga, anak kelahiran Melaka ini ada cara tersendiri dalam mendidik anak-anak.

“Jujurnya anak-anak saya memang lasak dan kadang-kadang tak terlayan. Jadi, saya dan isteri guna pendekatan tersendiri. Kami akan memberi ‘bintang’ kepada mereka jika mereka buat baik. Jadi, mereka kena kumpul bintang-bintang tersebut. cukup 10 bintang saya akan beri hadiah ikut apa yang mereka mahukan. Tetapi jika mereka buat salah, maka ‘bintang’ tersebut akan ditolak secara automatik.

“Saya ni cepat ‘lemah’ dengan anak-anak. Kalau sudah tiga kali beli tetapi mereka masih nak lagi nak tak nak terpaksa beli untuk pastikan mereka tak buat perangai. Tetapi isteri saya tegas dan tidak akan ikut apa yang anak mahukan. Isteri tegas tetapi anak-anak hormat,” seloroh Asfan lagi yang gemar membawa anak-anak dan isteri setiap kali ada kerja di luar.

Asfan suami yang manja

Ditanya persiapan raya tahun ini, Asfan menyerahkan semuanya pada isteri yang lebih ‘expert’ dalam bab tersebut.

“Tahun ini isteri cakap nak buat biskut raya sendiri, jadi saya nak tahun berhasil atau tidak dengan keadaaan anak-anak ini. Tetapi sebagai suami saya tetap menyokong dan membantu mana yang patut.  Lagipun kami ada baby jadi agak penat isteri di rumah. Tetapi setakat ini baby tak banyak ragam dan kalau saya ada di rumah saya akan bantu isteri di dapur.

“Ada masanya saya akan tunjukkan kepakaran memasak terutama waktu pagi. Saya rajin sediakan sarapan yang ringkas sahaja untuk keluarga seperti cekodok pisang, cucur jagung, pizza segera. Tapi jangan harapkan nasi lemak, lauk rendang dan sebagainya memang saya tidak pandai.

“Jadi isteri dan ibu bukan semudah yang disangka. Ada juga pembantu di rumah tetapi hanya menguruskan anak-anak tetapi sekarang semuanya isteri yang lakukan sendiri. Jadi suri rumah memang penat dan sebagai suami saya sangat faham part tu. Kerana itu, saya membantu jika ada masa terluang.

‘Jujurnya saya seorang suami yang manja terutama sekali apabila sakit. Saya tidak boleh jika ada berlaku perselisihan faham kerana mudah serabut dan stres. Kalau ada pergeseran, saya jenis suka meluahkan dan bercakap dan isteri pula berbeza. Dia lebih suka diam, saya jadi stres sebab tak boleh kalau tak bercakap dengannya,”kata Asfan sambil mengakui tidak romantik namun itu cara mengambil hati dan memudahkan kerja isteri termasuklah mencuci pakaian dan pinggan di dapur.

Sumber: Majalah Keluarga Jun 2018


Ujian Swab Tidak Batalkan Puasa & Dr. Ni Kongsi Info Agar Jelas!

Awal-awal puasa tentu ada pesakit atau dikalangan ahli keluarga kita yang keliru dengan kesan penggunaan ubat-ubatan. Adakah boleh menyebabkan terbatalnya puasa atau tidak. Apatah lagi andai ada yang melakukan ujian swab ketika ini.

Menjawab soalan ini, Doktor Ahmad Samhan berkongsi info dan harap tiada yang terkeliru.

“Doktor, boleh tak terangkan ubat mana yang boleh batalkan puasa dan tak batalkan puasa?”

Hari ini saya akan terangkan :
1⃣ Ubat yang batalkan puasa
2⃣ Ubat yang tak batalkan puasa
3⃣ Prosedur yang tak batalkan puasa

1⃣ Ubat yang BOLEH BATAL puasa:

⛔ Ubat biji.

⛔ Ubat minum.

⛔ Pesari (ubat masuk ke dalam vagina).

⛔ Ubat masuk bontot (iaitu supositori dan enema).

⛔ Ubat bius secara penuh dan menyeluruh.

2⃣ Ubat yang TAK BATAL puasa:

✅ Ubat letak bawah lidah (dengan syarat: LETAK bawah lidah, BUKAN ditelan).

✅ Ubat cucuk insulin.

✅ Ubat titis mata, telinga dan cuci telinga (ear wash).

✅ Ubat sapu macam krim dan losyen.

✅ Ubat kumur (dengan syarat: kumur2 sahaja, BUKAN ditelan).

✅ Ubat sembur atau pancit hidung (dengan syarat: ia TAK disedut).

✅ Ubat bius setempat atau separuh.

✅ Menggunakan ubat titik hidung, spray hidung atau inhaler (untuk asthma).

3⃣ Prosedur yang TAK BATAL puasa

✅ Haemodialisis atau peritoneal dialysis.

✅ Mengambil darah untuk pemeriksaan.

✅ Memasukkan alat urethroscope ataupun ubatan melalui saluran kencing ataupun irigasi pundi kencing.

✅ Injeksi(cucuk) melalui kulit, kedalam otot (intramuscular), sendi (intraarticular), kedalam pembuluh darah (intravenous) kecuali jika bahan yang dicucuk itu mempunyai zat.

✅ Menderma atau menerima darah.

✅ Menerima oksigen atau gas untuk bius.

✅ Menerima semua bahan yang diserap kedalam badan melalui kulit, seperti krim sapuan, minyak dan sebagainya.

✅ Memasukkan ovules kedalam kemaluan wanita(vagina), cuci vagina, memasukkan alat speculum kedalam vagina, atau memasukkan jari (oleh doktor/bidan) untuk pemeriksaan (contoh periksa jalan untuk bersalin).

✅ Memasukkan tiub (catheter) untuk pemeriksaan.

✅ Memasukkan tiub melalui mulut atau dubur (Endoscopy) untuk pemeriksaan (diagnostic) atau rawatan (intervention).

✅ Mencuci mulut, kumur-kumur, spray mulut, dengan syarat ia tidak ditelan.

✅ Pemeriksaan dalam rahim (Hysteroscopy) atau memasukkan alat dalam rahim (intrauterine device).

✅ Menggerudi, mencabut, mencuci gigi, menggunakan miswak (kayu sugi), dengan syarat ia tidak ditelan.

✅ Mengambil sel dari hati atau organ lain (Biopsy).

✅ Injeksi pada dubur, pemeriksaan dubur (anoscopes) ataupun pemeriksaan dubur menggunakan jari.

✅ Pembedahan yang memerlukan bius penuh (general anaesthesia).

Tolong sebarkan pada orang lain sebab masih ramai yang keliru.

Sumber : Dr. Ahmad Samhan


“Pakar Suruh Operate, Detect Cyst Siap Ada Rambut.” Disangka Badan Berangin, Rupanya Ada dua Ketul Cyst. Wanita Ni Nasihat Elak Makan Fast Food, Soya & Ayam Cucuk

Sebut sahaja cyst, ramai wanita yang mula gerun. Terutama sekali bagi mereka yang sudah berkahwin dan ingin memiliki cahaya mata.

Cyst ialah ialah kantung tidak normal yang terbentuk di mana-mana organ dalam badan manusia. Ia boleh mengandungi udara, cecair atau selaput.Terdapat beberapa jenis cyst iaitu functional cyst, endometriosis, corpus luteal dan dermoid.

Siapa sangka, perut yang selama ini nampak buncit, rupa-rupanya tersimpan penyakit yang menjadi igauan ngeri kaum wanita.

Sakit badan sampai nak pitam

Ramai sangat wasap masuk, pm masuk tanya kenapa Kak Eyza admit?? Kenapa Kak Eyza operate?? Sampai tak terbalas wasap.

Ok ni la hampa sejenis cyst besaq kan?? Kak Eyza tak penah rasa sakit pun sebelum ni. Period mai macam biasa tak penah senggugut
pernah scan bulan 12..2018 tapi tak ada lagi benda alah ni. Tak tau kot tak nampk lagi ka macam mana kan.

Tapi minggu lepas Kak Eyza rasa macam sakit badan ingat angin, sampai nak pitam. Amik tukang urut. Akak tu urut dia kata ada ketui teruih suh Kak Eyza scan. Dia tak berani nak tungku.

Malam tu jugak Kak Eyza scan. Betui ada ketui (dua pulak tu) minggu lepas scan 5.7cm dan 2.8cm. Minggu ni mendadak naik 9.7cm dan 5.7cm. Akhirnya jumpa pakar kmc. Teruih kena operate secepat mungkin sebab cyst yang besaq tu macam ada sesuatu siap ada rambut.

Doktor bagitau benda ni ada dekat semua perempuan cuma active dengan dak ja. Salah satu punca sebab Kak Eyza suka sangat makan fast food, seafood, soya, makan dalam tin. Besaq tau operate macam beranak malah kali ni lagi teruk dari beranak sakit Tuhan ja yang tau.
Harini pun Kak Eyza dok sakit sakit bangun ja nak pitam. Dengan angin serang dalam perut. Sakit…

Dan sekarang Kak Eyza tengah berpantang macam orang beranak. Doakan Kak Eyza mana tau lepas buang ni boleh pregnant lagi. Allah sebaik-baik perancang. Doakan Kak Eyza cepat sembuh. Ingat jangan makan ayam banyak sangat sebab ayam cucuk, jangan makan fastfood sangat. Tauhu pun cepat activekan dia. Soya pun jangan.

Boleh share dengan Kak Eyza tak apa lagi kena pantang??

Ari-ari selalu rasa tegang keras.

Dalam banyak-banyak pic. Pic ni paling nampak perut Kak Eyza timbui tu tapi dia tak timbui selalu tau. Ingatkan sebab period yang nampak buncit sikit rupanya ada benda lain. Patutlah dekat ari-ari Kak Eyza selalu rasa tegang keras.

Ovarian cyst bukanlah bersifat penyakit. Setiap kali wanita normal mengalami haid, ovari akan membentuk gelembung yang dipanggil sebagai ovarian folikel. Disitu terdapat benih wanita yang dipanggil ovum.

Selepas ia dikeluarkan melalui darah haid, sepatutnya ovarian folikel ini mengecut. Tetapi ada sesetengah dari wanita yang ovarian folikelnya tidak mengecut dan membesar melebihi 2cm dan ia dipanggil ovarian cyst. Kak Eyza rasa cyst Kak Eyza no 4. Info dekat pic. Share lah sama-sama kita belajaq pasai cyst.

1. FUNCTIONAL

a. Follicle cyst terjadi apabila folikel tidak pecah untuk melepaskan ovum. Ia terus berkembang dan membesar.

b. Luteal cyst pula berlaku apabila ovum telah dibebaskan tetapi kantung pula membesar. Namun ia akan hilang dalam beberapa minggu tetapi ada juga kes yang membesar melebihi 5cm. Ia boleh membesar dan pecah yang menyebakan kesakitan. Kedua-dua jenis ini mudah hilang dalam masa singkat 1- 3 bulan. Ia dikategorikan sebagai fuctional cyst yang terjadi ketika ovari masih berfungsi atau ketika ovulasi.

2.ENDOMETRIOSIS (chocolate CYST)

Biasanya terjadi ke atas wanita yang mempunyai masalah endometriosis. Ia terjadi apabila endometrium (tisu lapisan Rahim) tumbuh diluar Rahim. Ia menyebakan kesakitan semasa kitaran haid atau semasa hubungan suami isteri. Endometriosis tidak boleh dipandang remeh kerana ia boleh menjadi penyebab utama kemandulan wanita.

Cyst ini terbentuk daripada sel sel permukaan luar ovari. Ia menyebakan kesakitan. Cyst ini dipenuhi dengan cecair kekuningan dan pekat dan mampu membesar.

4.DERMOID
Ia mengandungi pelbagai jenis tisu primitive seperti bahan lemak, rambut, gigi, serpihan tulang dan tisu rawan. Ia mampu membesar dan menyebabkan kesakitan.

5. POLYCYSTIC OVARI
Ia juga dikenali sebagai PCOS yang disebabkan oleh timbunan cyst cyst kecil yang berganda akibat ketidakseimbangan hormone. Ia terjadi pada wanita yang mempunyai masalah dalam kitaran haid yang tidak teratur.


Latih Anak Lakukan Kerja Rumah. Ini Jadual Ikut Umur.

Jika anak dibiarkan menjadi “RAJA” di rumah, kelak sikap tersebut akan terbawa sehingga dewasa dan sukar untuk diubah.

Sebab itu juga masyarakat kini masih gagal menjaga kebersihan, masih membuang sampah merata dan tidak menjaga kebersihan tandas.

Kerana di rumah mereka sendiri, sikap tersebut tidak pernah diamalkan!

Latih anak untuk melakukan kerja rumah, biar mereka tahu tanggungjawab menjaga kebersihan. Ia juga penting untuk perkembangan dan peralihan ke alam dewasa apabila mereka mula hidup sendiri.

Sumber: Public Health Malaysia


“Kongsi Kegembiraan & Kasih Sayang.” Anzalna Rai Anak-Anak Yatim Sempena Hari Jadi Eidrees, Buat Ramai Terharu!

Setiap ibu bapa punya cara tersendiri dalam meraikan hari istimewa buat anak-anak.  demikian juga dilakukan oleh selebriti cantik, Anzalna Nasir apabila meraikan hari ulang tahun anaknya Mohamad Eidrees yang kedua bersama anak-anak yatim.

Disebabkan PKP dan kini seluruh negara sedang lockdown,  Anzalna dan keluarga hanya berkesempatan meraikan bersama anak-anak yatim melalui panggilan video sahaja.

Dengan berkongsi rezeki dan membuat panggilan video di rumah anak-anak yatim tersebut, cara tersebut berjalan lancar dan anak-anak yatim diraikan juga gembira.

Perkongsian Anzalna dan suami itu nyata mendapat perhatian umum dan rata-rata memuji usaha pasangan ini.

MashaAllah❤❤ semoga Eidrees membesar dengan soleh dan berjaya dunia akhirat 🤲🏻❤❤


Tak Mahu Orang Lain Rasa Trauma Sepertinya, Ibu Ni Ingatkan Agar Jangan Ambil Mudah Bila Batuk & Selesema!

Benar kata orang, pengalaman hidup yang kita lalui itu boleh dikatakan sebagai guru sejati. Lihat sahaja ibu ini, sering berdepan dengan masalah kesihatan anak hingga diwadkan, sekali gus menjadikan dirinya kini tahu serba sedikit ilmu dan ingin dikongsi bersama agar ibu-ibu yang lain dapat manfaatkannya.

Jom kita semak apa perkongsiannya.

“JANGAN AMBIL MUDAH BILA ANAK BATUK SELSEMA”

Pengalaman yg SANGAT PAHIT tapi PENUH DENGAN PENGAJARAN.. Bermula July 2016, perasaan trauma sering menjengah tiap kali Aafiy mula2 nmpk tanda² batuk or selsema.. Sebabnyaaaa.. Aafiy penah kena RSV Pneumonia & sampai admit PICU.. Lepas pada tu, Aafiy kerap admit bbrp kali sebab post-effect dr RSV Pneumonia (Doktor info mcm tu lah).. Penah jugak kena Adenovirus Pneumonia.. Total bilangan keluar masuk wad sampai sekerap 2minggu atau Sebulan sekali.. Selama 1tahun lebih, separuh daripada usianya dipenuhi dgn memori keluar masuk wad.

Once dh kena pneumonia, paru² akan jadi lebih sensitif & mudah terkena jangkitan.. Masa Aafiy kena tu, dia selsema & batuk tak teruk dengarnya.. bunyi wheezing tapi tak berkahak pun.. Tengok2 je nafas dah laju.. Sebelum tu mmg dh bawak pegi klinik & amek neb.. Doc ckp dh okay sikit tapi esoknya tgk dia nafas laju, mmg terus pegi emergency.. Terus kena admit sebab kadar pernafasan 75/minit.. Tak normal utk bby 6m.. Terlalu laju.. Stay kat RED ZONE.. & tak lama lepas tu admit PICU..

Jadi.. Saya nak share pengalaman & ilmu yg saya belajar sepanjang saya jaga anak kat wad.. Boleh buat rujukan ibu² & saya nasihatkan JANGAN AMBIL MUDAH bila anak batuk selsema lagi² dlm tempoh lama..

APA YANG PERLU IBU BUAT KALAU ANAK BATUK SELSEMA?

A) MONITOR SETIAP MASA KEADAAN ANAK

1- Jika anak SELSEMA & hidung tersumbat, boleh ke klinik @ farmasi utk dapatkan nasal spray & sedut keluar hingus anak, gune nasal aspirator ye, bkn guna mulut sebab boleh sebabkn infection & kte tak yakin mulut kita betul2 bersih dr sebarang kuman..

2 – Ikhtiar macam² cara utk bantu melegakan batuk & selsema anak.. Mula dari awal anak start batuk selsema..
–Buat chest physio (tepuk percussion).. Waktu pagi sekitar 5-7 pagi paling afdhal.
–Sapu minyak or balm yg sesuai.. Sapu kat dada & tapak kaki.. Mcm anak saya guna DIY minyak blend & balm guna ekstrak tumbuhan.
–Diffuse bau2an dari ekstrak tumbuhan @ guna air purifier.
–utk ibu bf, pastikan jaga pemakanan.. Elakkan dr makanan yg boleh menggalakkan mucus (esp. Dairy product)-boleh rujuk gambar..
–kalau anak dh besar pun sama.. jaga pemakanan jugak..

3- Sentiasa ALERT dengan keadaan anak.. Cek suhu, kira (Respiratory Rate) & tgk keadaan anak sama ade aktif atau tak.. (boleh refer gambar)

TANDA-TANDA YANG PERLUKAN IBU AYAH BAWA ANAK KE HOSPITAL OR KLINIK BERDEKATAN

-NAFAS LAJU (RR lebih dari normal) @ DADA BERLEKUK (tanda2 awal jangkitan paru2)
-anak batuk selsema teruk lebih dari 4hari
-anak batuk selsema disusuli dgn demam.. Biasanya demam tu ada kemungkinan boleh jd tanda dlm badan ada jangkitan sama ada virus@kuman..
-anak selsema sampai x nak menyusu lebih dr 6jam (x selesa sebab selsema) ataupun tak nak makan minum. Terutamanya yg menyusu badan.
-anak batuk teruk sampai x boleh tido (maksudnya batuk berpanjangan – jangan ambil mudah ye.. Bila anak batuk berterusan, dorg struggle utk bernafas.. Penah jadi 1 kes anak batuk sampai susah nk nafas tiba2 dah biru.. Jgn ambil mudah!)
-anak nampak tak bermaya..

Jangan takut nak ke hospital ye kalau nak anak kita betul² sihat.. Doctors know better keadaan anak kita..

ELAKKAN BAWA ANAK KE TEMPAT² AWAM ATAUPUN SESAK (MALL, KENDURI,etc)

➖ Bila anak tak sihat, kebarangkalian untuk berjangkit lebih tinggi ye.. Boleh jadi dia berjangkit pd org lain ataupun dpt jangkitan dari org lain.. Kadang2 kita tak tahu sekeliling kita ni pun ade yg tak sihat @ kuman yg kte taktahu.. Virus & kuman boleh merebak melalui udara. Parents pulak jangan pikir diri sendiri je.. Dah tau anak tak sihat, nak jugak angkut pegi sana sini.. Tolong kesian kt anak ye..

JAUHKAN ANAK DARI PEROKOK

1- Asap rokok boleh jadi penyebab jahat kuman yg menyebabkan kahak terkumpul dlm badan baby.
2 – Kalau ada visitor yg merokok dtg rumah.. Minta dia hisap rokok kat luar rumah.. Lepas tu jgn bg dia dekat sebab bau rokok tu boleh melekat kt baju, badan lagi2 mulut..
3- Kalau ade anak2 yg sering sakit, cuba perhatikan sekeliling kita.. Kadang2 org yg terdekat dgn kita pun penyebab baby kita sering sakit. Plus environment yg kurang sihat..
4- Diffuse bau2an yg bantu utk purify udara dalam rumah..

Last but not least! Bila anak kita sakit@tak sihat, cuba kita muhasabah diri balik.. Mungkin Allah nak uji kita melalui anak.. Time2 mcm ni, banyakkan dekatkan diri dengan Allah & banyakkan berdoa semoga anak kita sentiasa sihat.. Allah nak jentik hati kita dengan macam2 cara..

Semoga ibu2 semua dikurniakan kesabaran & ketabahan yg tinggi dlm membesarkan anak2 & semoga anak2 sentiasa sihat & dilindungi di bwh lembayung rahmatNya.. Aaminn..

Alhamdulillah bila tengok Aafiy sekarang, syukur sgt².. Banyak sgt improvement dari sebelum² ni.. Kalau ada ibu² yg pernah ada pengalaman ataupun sedang lalui mcm saya pernah lalui, yang perlukan sokongan moral & emosi, yg nak share pengalaman, yg nk try apa yg saya ikhtiar utk anak, saya sedia membantu..  Hanya yg pernah lalui je faham apa yg kita rasa.


Peguam Ni Jelaskan, Cara Waris Perlu Buat Pada Pemandu Mabuk Untuk Dapat Ganti Rugi!

Kes pemandu mabuk yang menyebabkan kematian dalam ahli keluarga bukanlah kes baharu yang kita dengar.

Pun begitu, sejak kebelakangan ini kesnya seakan menjadi-jadi. Ini menjadikan orang ramai menunjukkan reaksi dan kemarahan kepada penandu yang tidak bertanggungjawab ini.

Malah lebih menyedihkan bila mengenangkan keadaan keluarga malang tersebut. Apalah nasib  waris selepas perginya orang tersayang.

Menjelaskan tentang  hak-hak yang ada disisi undang-undang, ini yang pihak waris perlu tahu sebagaimana dijelaskan oleh peguam ini.  Jom semak.

Cukup ramai dah yang ulas tentang kes pemandu mabuk langgar orang sampai mati ni.

Jadi, aku tak nak ulas tentang hukuman dan pendapat aku tentang undang-undang pemandu mabuk yang bunuh orang ni.

Cuma, aku tertarik dengan beberapa komen mengatakan yang sistem undang-undang Malaysia tidak adil sebab, kalau pemandu tu didapati bersalah, denda tu hanya diberikan kepada kerajaan sahaja, dan tidak kepada keluarga si mati.

Sebenarnya, ya, duit denda tu takkan diberikan kepada keluarga si mati.

Namun begitu, sebenarnya, ada cara untok keluarga si mati ni dapat ganti rugi daripada pemandu mabuk ni.

Keluarga boleh failkan saman ke atas pemandu mabuk tersebut.

Bila boleh saman ni?

Sekarang pun boleh.

Maknanya, pemandu mabuk ni akan menghadap 2 mahkamah berbeza. Satu, mahkamah yang bicarakan kes jenayah dia. Dua, mahkamah yang bicarakan kes saman keluarga si mati.

Mahkamah tu, Hakim nya bukan orang yang sama, perbicaraannya bukan pada tarikh yang sama, dan hukuman pun takkan sama.

Yang sedang diorang alami sekarang ni adalah, prosedur jenayah.

Yang kita nak minta saman-saman ini adalah prosedur sivil.

Dua benda yang berbeza. Satu, negara Malaysia saman. Dua, keluarga si mati saman.

Dalam undang-undang Malaysia, mana-mana ahli keluarga yang merasai kesakitan atau suffer ke atas kematian yang dilakukan oleh orang lain, ada hak untok menyaman.

Keluarga si mati boleh minta sekurang-kurangnya 2 claim.

Yang pertama, Dependency Claim.

Iaitu, tuntutan keluarga si mati yang menuntut agar pemandu mabuk ini bayar sejumlah wang yang sepatutnya arwah boleh provide kalau arwah masih hidup sampai umur 55 tahun.

Hak ini telah termaktub dalam Seksyen 7(3) Akta Undang-Undang Sivil 1956.

Contohnya, arwah ni masa hidup, dia provide RM2500 sebulan untok menyara keluarga. Maka, ada pengiraan tentang saraan ini, yang syaratnya, saraan itu WAJIB directly kepada ahli keluarga yang betul-betul menerima duit tersebut.

Agak panjang bab pengiraan ini, yang tak perlu diulas panjang di sini. Perlu rujuk Peguam masing-masing. Sama ada kiraan itu diterima atau tidak, ianya tertakluk kepada keputusan Hakim.

Yang kedua, Bereavement Claim.

Keluarga si mati boleh tuntut pemandu mabuk ni untok ‘bayar’ kesedihan yang dialami satu keluarga sebab matinya si arwah.

Contohnya, disebabkan arwah meninggal, anak-anak menangis sebut-sebut nama arwah siang malam, isteri jadi macam orang gila sebab hilang tempat bermanja, suami rasa trauma sebab isteri mati dalam keadaan tragis.

Namun, tuntutan ini tak boleh lebih RM30,000.

Yang ketiga, Loss Of Support.

Berbeza dengan Dependency tadi, Loss Of Support ni lebih kepada perbuatan yang tak keluarkan duit. Ianya tuntutan ke atas kehilangan tempat untok bergantung dari segi tenaga.

Contohnya, arwah merupakan ibu yang ada anak kecil. Suami memang bergantung kat arwah untok jaga anak, dari bagi susu, mandikan, pakaikan baju dan tidurkan anak tersebut. Disebabkan arwah dah meninggal, takda siapa nak buat kerja-kerja tu.

Maka, suami dia boleh tuntut kat pemandu mabuk tu tentang kehilangan support ini.

Yang keempat, Estate Claim.

Yakni, tuntutan kecederaan si mati. Keluarga tersebut boleh tuntut kepada pemandu mabuk ini sejumlah bayaran disebabkan ‘kesakitan’ yang dialami oleh si mati.

Hak ini telah termaktub dalam Seksyen 8(5) Akta Undang-Undang Sivil 1956.

Kalau arwah masih hidup, arwah lah yang buat tuntutan ini. Tapi, sebab arwah sudah pergi, keluarga arwah pula yang menuntut, tapi, hanya bergantung kepada laporan perubatan doktor.

Sebab apa kena bergantung laporan perubatan doktor? Sebab, keluarga tak tahu pun si mati ni sakit macam mana. Tuntutan ini memang banyak bergantung kepada laporan perubatan.

Keluarga boleh tuntut kesakitan, penderitaan semasa kemalangan dan kehilangan tubuh badan si mati. Jumlah tersebut tidak dispesifikkan, dan keluarga boleh letak seberapa banyak yang dimahukan. Namun, semuanya terserah kepada Hakim.

Dalam tuntutan ini juga, keluarga boleh tuntut bil hospital, duit transport dan duit baiki kenderaan yang terlibat dalam kemalangan.

Yang kelima, tuntutan kos guaman.

Sekiranya keluarga si mati menang, keluarga boleh tuntut supaya pemandu mabuk ini membayar kesemua kos guaman mereka.

Bagi Dependency Claim, Bereavement dan Loss of Support ni, tempoh untok mulakan saman adalah dalam tempoh 3 tahun selepas kematian. Kiranya, kalau meninggal 21 Mei 2020, last untok saman adalah 20 Mei 2022. Lepas 20 Mei 2022 ni, keluarga tak boleh tuntut claim ni.

Bagi Estate Claim, tempoh untok mulakan saman adalah dalam tempoh 6 tahun selepas kematian.

Kalau keluarga ni menang, lepas tu, pemandu ni masuk penjara pulak sebab kalah kes jenayah, lepas tu dia tak nak bayar saman tu. Macam mana?

Kalau pemandu ni dah kalah saman, tapi tak nak bayar, ada beberapa perkara yang keluarga ni boleh buat:

– Minta Mahkamah supaya arahkan PDRM sita semua aset dan barang yang dia ada, kemudian lelong sampai cukup duit.

– Minta orang lain yang berhutang dengan pemandu mabuk ni supaya lepas ni, segala hutang tu dibayar kepada keluarga itu sahaja.

– Jual share syarikat pemandu mabuk ni kalau ada.

– Minta Mahkamah Declare pemandu mabuk ni Bankrap sekiranya pampasan melebihi RM50,000.

Berdoalah kita agar makin tingkat kesedaran pemabuk-pemabuk ini supaya jangan jadi bodoh memandu masa kepala pening.

Dan berdoa, agar Tuhan lindungi kita menjadi kedua-dua pihak. Doa agar Tuhan tak jadikan kita mangsa dan tak jadikan kita pemangsa.


“Suami Kalau Jaga Anak Seluar & Baju Tak Kisah. Ada Depan Mata Rembat Jer.” Lucu Tapi Sangat Bermanfaat Perkongsian Ni!

Tidak dinafikan, antara suami dan isteri pasti ada jurang perbezaan antara satu sama lain. Tak kira dalam apa jua hal termasuklah bab anak-anak. Malah benda simple seperti memilih pakaian sesuai untuk anak-anak pakai juga kadang kala menjadi punca suami isteri bertekak.

Orang Perempuan Memang Sensitif Bab Pakaian.

Kita dah siap tukar pampers anak, mandikan anak, pakaikan baju anak bukan dia nak puji.

Dia complain lagi ada la.

Pagi tadi kejut Rania bangun nak pergi sekolah. Tapi macam biasa kejut orang lain yang bangun dulu orang lain. Aisy bangun dulu jadi dia mandi dulu.

Sebelum mak-nya pergi kerja malam semalam, baju sekolah Rania semua dah disiapkan. Rania punya baju tak ada masalah. Aisy je tak sedia.

Dah kelam kabut pagi tu, mana ada masa nak selongkar almari cari baju. Mana yang lalu depan mata tu je la sambar.

Sudahnya ini la baju yang Aisy pakai. Baju batman, seluar pendek kakak dia. Dalam hati tak apa la, pakai duduk rumah je.

Tup tup, balik je isteri dari kerja belum sempat masuk rumah lagi, baru nak buka kasut dekat pintu masuk lagi dia dah berkerut dahi cakap apa baju Aisy pakai ni.

Katanya seluar baju ni tak match. Ni baju lain, seluar lain. Huduh katanya.

Walaupun pakai kat rumah tak boleh macam ni. Macam macam la dia bagi alasan.

Nanti seluar Batman tu tak ada kawan dia aka baju, seluar kakak ni corak gegirl mana boleh Aisy pakai. Seluar besar dari orangnya. Bla..bla..

Pengajaran sungguh.

Dengan orang perempuan bab pakaian memang tak boleh buat main. Pakaian ni hal serius!

Terutama bab pakaian anak. Tak pelik la orang perempuan ni boleh beza beza baju malam dan baju siang anak.

Sebab sumpah saya sampai sekarang tak boleh nak beza mana baju siang dan mana baju malam. Dua-dua baju sama.

Yang saya tahu cuma beza 2 perkara. Sama ada anak bogel atau pakai baju.


Zaman Sekarang Kena Ajar Anak Lelaki Buat Kerja Rumah. Ayah Ni Kongsikan Sebabnya!

Mendidik anak lelaki zaman sekarang jauh berbeza dengan zaman dahulu. Tidak terkecuali dalam hal melakukan kerja-kerja pengurusan rumah. Mungkin selama ini kita sebagai ibu dan ayah terbiasa dengan didikan orang-orang tua terdahulu, mengatakan hanya anak perempuan perlu membantu ibu melakukan kerja-kerja rumah.

Sedangkan situasi hari ini, kita sebagai ibu bapa seharusnya melengkapkan anak-anak lelaki juga perlu pandai dan ringan tulang untuk membantu melakukan kerja-kerja di rumah. Sebabnya apa dan kenapa? Ayuh baca perkongsian ini.

TUGAS ANAK LELAKI DI RUMAH

Kita pastinya mahu anak lelaki kita membesar dalam didikan yang baik. Kerana kita tahu, satu hari nanti dia akan berkahwin dan berkeluarga, mempunyai isteri dan anak-anak mereka sendiri.

Zaman sekarang dah tak sama dengan zaman dulu. Dulu orang lelaki hanya pergi kerja, selebihnya orang perempuan uruskan segalanya di rumah. Sekarang zaman berbeza, kebanyakan pasangan suami isteri, dua-dua kena bekerja atau mahu bekerja.

Kalau kita masih nak ikut cara dulu, pengurusan rumah tangga memang tak akan baik. Masa yang suntuk di rumah ditambah lagi dengan kepenatan yang amat sangat kedua-dua pasangan.

Jika masih dengan norma lama, kesian kepada isteri yang pastinya sangat kepenatan untuk uruskan segalanya. Emosi yang tak baik akan cenderung kepada pergaduhan yang kemudiannya menyumbang kepada asbab keruntuhan rumah tangga.

Jika anak-anak lelaki kita tidak diajar dan dibiasakan dari kecil dengan kerja-kerja rumah. Bagaimana mungkin kita nak harapkan keajaiban berlaku. Kerana dalam kepalanya sudah tertanam bahawa ini kerja perempuan.

Silapnya kita, jika kita lebih suka untuk minta anak perempuan kita bantu buat kerja rumah.

Sikit-sikit panggil kakak atau adik perempuan untuk uruskan dapur, tolong basuh baju dan sebagainya. Kerana kita masih berpendapat ini semua kerja perempuan. Sementara anak lelaki tidak dipanggil untuk membantu.

+ minta anak lelaki cuci pinggan

+ suruh anak lelaki buang sampah

+ ajar anak lelaki sidai kain

+ tegas dan pastikan mereka mengemas

+ biasakan anak lelaki memasak

Beritahu dan ajar anak lelaki kita yang kerja rumah bukannya kerja orang perempuan, tapi ia sebenarnya tanggungjawab bersama.


Bagus Ni, Guna Air Sireh Untuk Jaga Kesihatan Ibu Beranak Ramai!

Air rebusan sireh jika diminum telah lama diketahui manfaat oleh kita orang wanita. Lebih-lebih lagi buat ibu yang beranak ramai. Selain diminum, air rebusan sireh juga jika dijadikan bahan untuk bertangas memang tidak akan menghampakan kesan yang dapat dirasai.

Jika masih ada yang belum pernah mencuba dan tidak tahu caranya, jom kita fahami sebagaimana yang dikongsikan oleh Norliza Mohd Salleh, dan beliau merupakan antara yang aktif berkongsi posting dalam laman sosial berkenaan jamu tradisional ini.

REBUSAN AIR UNTUK BERTANGAS

BAHAN-BAHAN

Beberapa helai daun sireh (lagi byk lagi bagus)

1sudu kecil garam kasar
Beberapa keping Asam gelugor
5biji manjakani

2) kecutkan buasir

3) buang toksin melalui proses bertangas

4) lancarkan perjalanan darah

5) merawat masalah kencing tak lawas

6) merawat faraj dan rahim

7) merawat masalah faraj kering

Selain itu, sireh boleh juga dijadikan sebagai minuman untuk membantu menyegarkan badan dan jika rajin diamalkan masalah bau badan dan keputihan juga dapat diatasi.

Ini perlu buat!

BAHAN-BAHAN

5 helai daun sireh
3 kuntum bunga cengkih
3 gelas air

Cara2 :

Rebus semua bahan sehingga jadi 1 gelas Air.

Siap. Amalkan seminggu 1x saja.


Beli Jiwa Suami Supaya Makin Kuat Kasih Sayang

Kepada anda yang sudah berkahwin pasti akan melalui detik-detik bahagia bersama suami dan anak-anak. Tetapi, ada juga fasa pertelingkahan mungkin atas sebab-sebab tertentu. Kadang-kadang kita tidak tahu pun punca pergaduhan kerana suami secara tiba-tiba tidak mahu bercakap dengan kita.

Tahukah anda, tidak semua perkara yang kita lakukan disukai oleh suami. Tanpa anda sedari, apabila suami pulang daripada kerja, kita terus mengadu masalah anak atau meluahkan tentang ketidakpuasan hati. Suami yang kepenatan bekerja terus tiada mood bila mendengar luahan anda! Ternyata kelakuan kita ini tidak disukai suami. Yela, kepulangan mereka disambut dengan seribu satu masalah. Mungkin perkara ini yang menyebabkan segelintir suami tidak terus pulang ke rumah selepas kerja. Pernah tak anda lalui situasi ini?

Jadi, sebelum suami bosan dengan perangai isteri lebih baik kita cepat berubah dan bertindak! Biar suami sentiasa rindukan isteri dan mahu cepat pulang ke rumah. Tapi bagaimana caranya ya? Jangan risau kami senaraikan 7 tips ini yang boleh anda lakukan.

1. Sambut kepulangan suami dengan senyuman. Barulah sejuk hati suami! Kalau sambut suami dengan muka yang masam pasti akan mengubah moodmereka menjadi lebih teruk!

2. Pastikan anda sentiasa rapi dan wangi. Haruman wangi dan penampilan yang rapi menjadi terapi buat suami. Biarkan dia sentiasa nampak kita hot!

3. Anda perlu mengambil barang pada tangan suami seperti beg galasnya atau barang yang dibelinya. Apabila anda buat sebegitu, suami akan merasakan anda menghargainya.

4. Apabila suami pulang daripada bekerja, buatkan air kegemarannya. Suami yang baru pulang biasanya akan keletihan apabila dia minum air yang anda buatkan pasti akan kurang sedikit kepenatannya.

5. Anda juga perlu berbual-bual perkara yang santai dengan suami. Contohnya, bertanyakan tentang keadaannya di tempat kerja dan bagaimanan hari yang dilalui pada hari itu. Biar suami tahu bahawa anda peka terhadap kehidupannya setiap hari.


“Ikhlas Terima, Muka Pun Nak Sama Anak-Anak & Abah.” Suka Tengok Hubungan Baik Jep Sepahtu & Anak Tiri, Patut Ramai Puji

Penyampai radio dan pelawak Jep Sepahtu baru-baru ini mencuri perhatian ramai apabila memuat naik gambar sambutan ulang tahun kelahiran yang ke-11 anak tirinya, Barr Al Aliy.

“Happy birthday anak abah Barr Al Aliy. Semoga menjadi anak yang soleh, sentiasa berada di bawah redup rahmatNya,”  ungkap Jep menerusi kapsyennya.

Menerusi perkongsian tersebut, jelas kelihatan kemesraan antara mereka sehingga mendapat pujian ramai.

Malah ada memuji dengan mengatakan wajah Jep dan anak tiri saling  tak tumpah. Sehingga ada yang menyatakan seperti anak Jep sendiri.

“Gambar last tu rasa macam anak-anak Jep pulak. Mungkin nampak keikhlasan Jep terima anak-anak Sari macam anak sendiri.

“Comel je, muka pun dah seiras dengan Jep.

“Gambar last, muka sepesen anak-anak dan abah.”

Pasangan ini mendirikan rumah tangga pada 25 Februari 2017 dan dikurniakan tiga cahaya mata iaitu Dariya Inara, Muhammad Khidir dan Abu Bakr.

Menerusi perkahwinan terdahulu,  Sari Yanti dikurniakan dua cahaya mata lelaki iaitu Barr Al Aliy dan Baasit Al Haq.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Gara-Gara Anak Tak Mahu Ke Sekolah, Wanita Ini Hadiahkan Mercedes G Wagon Untuk Tarik Minat Anak.

Setiap ibu bapa sudah pasti sanggup melakukan apa sahaja demi memberi kebahagiaan kepada anak-anak selagi termampu.

Jika anak tidak gembira atau dilanda kesedihan, lagilah hiba dan tidak tenteram hati mereka selagi tidak mampu membuatkan anaknya gembira.

Begitu juga dengan Farhana Zahra dan suaminya yang berusaha memenuhi hadiah permintaan anak mereka, Fatima sempena ulang tahun kelahirannya yang ke-5 baru-baru ini.

Selain diberikan sebagai hadiah hari jadi, permintaan itu juga ditunaikan oleh si ibu yang lebih mesra dipanggil Cik Na disebabkan anaknya enggan ke sekolah.

Jika anda mengikuti akau sosial milik mereka, sebelum ini, Cik Na pernah memuat naik video menunjukkan Fatima memberikan alasan tidak mahu ke sekolah kerana belum cukup umur.

Malah, si kecil itu juga dilihat berdepan kesukaran untuk pergi ke sekolah sehingga pernah berpura-pura tidak sihat. Ada sahaja alasan yang diberikan untuk tidak kesekolah.

“Hari tu alasan dia tak nak pergi sekolah sebab belum birthday dia jadi tak cukup lagi (usia) lima tahun.

“Sekarang dia minta saya kereta BMW dengan G Wagon pula baru nak pergi sekolah.

“BMW saya tahulah, G Wagon tu benda apa?” ujar Cik Na menulis di ruangan kapsyen perkongsian TikTok tersebut.

Namun, pada hari lahir anaknya, Cik Na membuat kejutan dengan menunaikan permintaan Fatima dengan menghadiahkan sebuah kereta Mercedes G Wagon.

Bagaimanapun, pada mulanya berlaku adegan lucu apabila Cik Na hanya memberikan kereta mainan G Wagon kepada Fatima.

Tidak lama kemudian, siapa sangka Cik Na benar-benar membelikan kenderaan mewah tersebut yang dibawa oleh sebuah lori lutsinar dan memasuki perkarangan rumah ketika sambutan hari jadi yang diadakan pada waktu malam.

“Tak sabar saya nak hantar Fatima pergi sekolah sebab bulan Januari hari tu dah hantar tapi hari-hari dia berlakon sakit.

“Lepas tu dia cakap belum cukup lima tahun lagi sebab belum birthday dia. Kali ni dia cakap dapat hadiah G Wagon dia nak pergi sekolah. Panjang betul akal dia ni!” kata si ibu.

Menerusi video yang dikongsi, kelihatan wajah Fatima begitu ceria setelah penutup mata dibuka dan dia melihat kereta idaman berada di depan mata.

Dalam pada itu, Cik Na yang merupakan usahawan kosmetik berasal dari Tumpat, Kelantan, ini berharap agar hadiah kereta mewah ini menjadi asbab supaya anaknya lebih rajin untuk ke sekolah.

Tambahnya lagi, dia turut berharap cita-cita anaknya untuk menjadi doktor tercapai satu hari nanti.

Perkongsian yang dimuatnaik oleh Cik Na ini telah membuatkan netizen terkesima apabila melihat seorang ibu mampu memberikan hadiah semewah itu terhadap anak kesayangan mereka yang baru berusia lima tahun.

“Alhamdulillah bagi semangat nak pergi sekolah. Kalau dulu tak bersemangat nak pergi sekolah kena hambat dengan getah paip. Akhirnya ke universiti juga.

“Untung kau dik. Mak ayah jutawan. Akak kahwin dah lima tahun tak mampu nak beli kereta lagi,” demikian antara komen netizen di TikTok.

Semoga selepas ini tiada lagi drama lakonan dari Fatima dan akan rajin ke sekolah seperti yang diharapkan oleh kedua ibu bapanya.

[TIPS]


Pakaikan Samping Raya Pada Anak Yang Positif Covid-19. Kurangnya Pemahaman & Akhirnya Terjangkit Virus!

Jika ada ahli keluarga yang disahkan postif covid-19 dan terpaksa kuarantin di rumah sebelum mereka dimasukkan ke hospital atau pusat kuarantin, maka sewajarnya sama ada anda sebagai pesakit, penjaga atau kontak rapat perlu waspada dan jangan ambil mudah. Bimbang nanti terjangkit dan rantaian virus tidak dapat diputuskan.

Ini sebagaimana apa yang terjadi pada seorang ibu ini yang dijangkiti virus Covid-19 berpunca daripada memakaikan samping kepada anak lelakinya yang positif Covid-19.

Menurut laporan di Harian Metro, bagi Siti Noraisah Mohd Nazri, 38, pemahamannya mengenai Covid-19 ketika itu masih lemah dan menganggap virus itu tidak menular semudah dan secepat itu.

“Anak lelaki saya berusia 11 tahun disahkan positif Covid-19 selepas mendapat jangkitan di sekolah dan menjalani kuarantin di rumah.

“Bagaimanapun, satu hari saya mendekati anak saya yang positif dan membantunya mencuba samping untuk Hari Raya Aidilfitri.

“Mungkin ketika anak saya bercakap dan air liurnya terkena saya menyebabkan saya positif manakala suami dan empat anak lain negatif,” katanya kepada Harian Metro.
Katanya, pemahamannya yang salah mengenai Covid-19 ketika itu menyebabkan dia positif dan dihantar ke Pusat Kuarantin dan Rawatan Covid-19 (PKRC) Bersepadu di Taman Ekspo Pertanian Malaysia Serdang (Maeps) Serdang.

“Anggapan saya ketika itu, anak saya tiada sebarang gejala dan pasti tidak berjangkit dengan mudah. Tidak sangka selepas ujian swab kedua, saya positif manakala suami dan empat anak lagi negatif. “Apabila saya fikir balik, mungkin ketika memakaikan samping untuk anak, saya dijangkiti Covid-19,” katanya yang dimasukkan ke Maeps pada 2 Syawal lalu.

Guru sekolah menengah itu berkata, selepas dijangkiti Covid-19, pemahaman dan kepercayaan dia terhadap virus itu mula berubah.

“Sebelum ini saya ragu-ragu dengan Covid-19, tetapi apabila anak dan saya positif serta saya dihantar ke Maeps, ini bukan propaganda pihak tertentu untuk menakutkan orang ramai,” katanya.

Manakala bagi Norsuhaila Mahdi, 40, dia mendapat jangkitan ketika hadir majlis berbuka puasa dengan ahli keluarga menyebabkan 10 anggota keluarganya positif virus itu.

“Puncanya kami berkumpul di rumah abang untuk berbuka puasa pada 1 Mei lalu, kebetulan salah seorang ahli keluarga sudah demam tetapi dia tidak hadir, hanya emak yang tinggal dengan abang hadir.

“Mungkin kami dapat jangkitan dari situ selepas saya mulai demam dan hilang deria bau serta rasa. Selepas melakukan ujian swab, saya, suami dan dua anak, emak yang berusia 72 tahun, abang dan lima beranak serta seorang kakak ipar disahkan positif,” katanya.

Menurutnya, selepas dijangkiti Covid-19, dia percaya virus itu memang wujud dan hanya pematuhan prosedur operasi standard (SOP) yang tinggi saja cara terbaik untuk tidak dijangkiti.


Wanita Ini Kongsi Cara Didik Anak Supaya Suka Membaca Al-Quran. Boleh Jadi Panduan.

Setiap ibu bapa tentunya inginkan anak yang cemerlang serta menjadi anak soleh dan solehah. Oleh itu, pelbagai usaha yang dilakukan oleh ibu bapa untuk membentuk anak menjadi seorang muslim yang bermanfaat kepada keluarga dan masyarakat.

Katanya, untuk keluarga yang nak mula mencintai Al-Quran sediakan ruang yang selesa dalam rumah untuk “menikmati” kalam Allah. Sebaik-baik ajakan dengan akhlak mulia dan tunjuk tauladan yang baik. Serta doakan Allah pilih kita semua.

Selanjutnya ikuti perkongsian ibu ini. Moga kita semua menjadi ibu bapa yang mendidik anak mengenal al-quran sejak kecil dan menjadi kitab

__________________________________________________________________

Bismillah;

Bagaimana melahirkan anak pecinta Al Quran?  Saya dalam bab parenting masih kurang ilmu, jadi senantiasa dahagakan ilmu dari Expert. Ilmu ini saya dapat daripada Guru merangkap sahabat alquran saya Puan Siti Aminah Sulaiman (Min) sewaktu menghadiri Kelas Hafazan Anak Kecil satu waktu dahulu. Kini Puan Min melancarkan FB QuranicParenting. Sila Follow banyak ilmu yang sangat bagus.

Ya Allah luaskan rezki Puan Min sekeluarga dunia akhirat, sayanginya, rahmatinya dan ampuni segala dosa-dosanya dan keluarga. Amin Amin Ya Rabb;

Ilmu yang dikongsikan oleh Puan Min adalah hasil pengalaman beliau melahirkan anak-anak syurga huffaz antaranya anak beliau yang sulung Muaz kini ada lebih dari 7 juzuk Alquran di dalam dada pada usia yang masih kecil, Alhamdulillah. Ya Allah permudahkanlah kami juga melahirkan anak-anak huffaz pecinta alquran

KUNCI RAHSIA ANAK PENCINTA AL-QURAN

1) Paling PENTING dan utama adalah DOA DOA DOA, dari Ibu dan Ayah.

Jangan berputus asa dalam berdoa. Teringat saya doa Nabi Zakaria sewaktu Allah hadiahkan kelahiran Yahya, apa kata Nabi Zakaria? Tulang belulangku sudah lemah dan kepalaku telah dipenuhi uban (sangat tua), tetapi aku masih tidak berputus asa berdoa kepadaMu (Surah Maryam:4)

2) Anak belajar melalui “PEMERHATIAN” (observation)

Jika kita mahu anak cinta alquran, kita dahulu perlu cintalalquran.  Jika kita mahu anak membaca / menghafaz alquran, kita buat BERSAMA-SAMA dengan mereka. Ok yang ini selepas kelas Alhamdulillah kami telah apply kan teknik ini.

Contoh:

Sewaktu tasmik Surah An-Nas (contohnya); bergilir-gilir satu ayat anak, satu ayat ibu atau ayah. MasyaAllah anak-anak saya sangat seronok berlumba-lumba. Paling best apabila Kakak Humaira’ yang sudah menghafaz surah panjang-panjang, apabila buat teknik ini dia yang seronok seperti menjadi cikgu Alquran . Alhamdulillah tsumma Alhamdulillah

3) Role Model

Bagi anak-anak kecil Role Model mereka adalah Ibu Bapa. Apa yang ibu bapa suka lakukan, yang itu yang mereka akan tiru / buat. Cerita pasal Role Model, di London tempoh hari saya mahu memberi satu baju, kakak in the other hand nak juga baju dan corak yang sama. Allah ? Sungguhlah ibubapa memang role model anak-anak syurga. Allahu Akbar, yang ini saya perlu banyakkk berusaha lagi

4) Selain Ibubapa, anak kecil lebih suka menjadikan anak kecil yang lain sebagai Model mereka.

Contoh: Saya suka bacaan Imam Misyary, tetapi bagi anak kecil Imam Misyary ini terlalu jauh dengan mereka. Jadi di dalam Kelas, Puan Siti berkongsi model huffaz untuk dijadikan contoh ikutan: Boleh lihat di Youtube

1) Model Cilik Lelaki – Adik Muhammad / Musa
2) Model Cilik Perempuan – #QuranwithMaryam / Kaisa

5) Teknik Auditory

Seawal usia berapa tahun kita boleh mula mengajar Alquran kepada anak kecil? Menurut Puan Min, sedari Baby dalam kandungan. Apabila Baby sudah dilahirkan, gunakan teknik Auditory iaitu teknik mendengar. Pecahkan perkataan menjadi 1/ 2 atau maksimum 3 suku kata sahaja.

Contoh:

QulhuwaAllahu Ahad,

Pecahkan menjadi- Qul (1 suku kata) Huwallah (3 suku kata) sehingga habis. Seawal usia 1 tahun 6 bulan, boleh meminta anak kecil tadi keluarkan kembali apa yang telah didengari / dan dipelajarinya sebelum ini.

Yang ni ibubapa perlu rajin (cakap pada diri saya sendiri  sebab masih struggling).

Suruh mereka bercakap perkataan tersebut walaupun pelat.

Contoh: Baby Yusuf Al Hafiz sewaktu baru berusia 12 bulan, Alhamdulillah sudah dapat keluarkan perkataan “Awwah babak, lalalalaa (perkataan dalam bahasanya)” = Allahu Akbar, Asyhadu Alla illa haillallah

Teknik Auditory sesuai kepada Anak Kecil yang masih tidak pandai membaca (1-6 tahun)

Teknik Auditory adalah teknik yang powerful, teknik yang diajarkan Jibrail kepada Nabi yang Mulia Nabi Muhammad SAW

6) Kenali Cara pembelajaran Anak

a) Auditory
b) Visual
c) Kinesthetic

Ibubapa perlu sangat kreatif

7) Lain anak lain kemampuan, tidak sama. Enjoy & embrace the journey tak perlu terlalu rushing.

8 ) Salah satu cara untuk entice menghafaz sesuatu Surah adalah buat storytelling kenapa surah itu diturunkan dan penceritaan dalam surah tersebut

9) Jika kita tidak mampu, cari Guru yang ahlinya untuk mengajar anak kita. Itu yang dibuat oleh kedua ibubapa kepada adik Muhammad, kedua ibubapanya bekerja tetapi mencari guru yang Alim untuk anak kecil itu.

Dikongsikan juga dalam Kelas, apabila guru tersayang meninggal dunia, role itu diambil kembali oleh ibubapanya.

Allahu Akbar, mendengar cerita Puan Min, terdetik sangat hebat ibubapa yang berniat dan mahu melahirkan anak-anak #pecintaalquran. Banyak yang perlu dibuat dan dikorbankan.

Kalian memang insan terpilih!

Cukup setakat ini dahulu, dalam Kelas Puan Min terdapat banyak sangat ilmu, sangat details dan banyak lagi yang dikongsikan seperti beliau tunjukkan cara pembelajaran anak kinest dan banyak lagi teknik-teknik lain yang dikongsikan.

Saya sangat recommended kepada yang beginner seperti saya yang baru nak belajar cara untuk menjadikan anak kecil huffaz, belajar dari yang telah berjaya seperti Puan Min.

Didoakan perkongsian ini bermanfaat.

Astagfirullah hal azim, wa atubu ilaih,
Allahu Akbar, Allahumasoliala Muhammad

Nota: Gambar Abang Muhammad Amir Hazieq sewaktu usianya 7 tahun mohon izin mahu solat di Kedai Makan, Allahu Akbar, nikmat Allah yang manakah yang mahu saya dustakan?

Ya Allah, kurniakan kepada kami dan zuriat keturunan kami orang yang sukakan solat. Ya Allah perkenankanlah doa kami. (Doa Nabi Ibrahim dalam Alquran)

Allahumma Amin


Hati-Hati Bila Masuk Usia 40 Tahun, Ibu-Ibu Kena Lihat  5 Perubahan Kulit Ini.

Pada usia memasuki 40 tahun tanda-tanda penuaan sebenarnya akan semakin jelas kelihatan. Perubahan ini lebih ketara pada bahagian kulit terutama wajah. Namun, ia tidak seharusnya menjadi satu bebanan, bukankah tanda-tanda ini mampu memberi kesedaran pada kita.

Lagi pun mengapa perlu risau kerana di pasaran terdapat pelbagai produk yang membantu melambatkan tanda-tanda penuaan seperti berikut:

Kedutan dan garis penuaan

Dengan terjadinya penuaan,kedutan adalah tanda pertama yang paling jelas kelihatan dan harus diperhatikan. Biasanya ia mudah dialami oleh mereka yang memiliki kulit jenis kering.

Selain itu, di sekitar bawah mata akan mengalami garis-garis halus. Penebalan yang tidak sekata pada lapisan kulit ditambah pula kekurangan air pada lapisan bawah kulit akan mempercepatkan lagi proses kedutan pada kulit anda.

Kulit kusam

Kolagen bertindak menjaga kulit namun ketika proses penuaan berlaku urat semakin kendur dan kadar kolagen semakin menurun sekali gus menyebabkan kulit menjadi longgar dan tipis.  Selain itu kulit akan  kehilangan lemak dan jaringan. Lantaran itu, kulit menjadi kusam dan tidak bermaya.

Kulit kering

Kulit menghasilkan sebum sendiri bagi melindungi dan mencegah kehilangan kelembapan kulit. Namun, seiring dengan bertambahnya usia, keupayaan kulit menghasilkan sebum semakin berkurangan sekali gus menyebabkan  kulit mudah rapuh dan kering terutama di bawah sinaran matahari yang terik.

Ditambah pula dengan keadaan cuaca yang sejuk,  iklim yang kering dan berangin mudah menjadikan kulit anda bersisik dan mudah menimbulkan rasa gatal.

Bintik hitam

Peningkatan usia sekali gus menyebabkan kulit seseorang turut mengalami perubahan. Antaranya, bintik-bintik coklat pada kulit kita pun akan mula timbul atau juga dikenali sebagai bintik-bintik hitam terutama di bahagian wajah.

Pada tahap awal bintik-bintik tersebut berwarna terang, namun pada  akhirnya bintik-bintik tersebut akan berubah menjadi warna coklat sekali gus menjadi masalah pada kulit anda. Hal ini disebut dengan penuaan semula jadi.

Bintik-bintik ini juga boleh menyebabkan masalah ketika anda menyapu solekan pada wajah. Ia biasanya berlaku disebabkan pendedahan diri secara berterusan kepada sinaran ultra ungu atau terdedah pada sinaran matahari dalam tempoh yang lama tanpa menggunakan topi atau krim pelindung kulit wajah.

Liang-liang roma terbuka

Faktor genetik dan usia antara dua faktor utama yang membolehkan pori-pori atau liang-liang roma pada kulit membesar. Kebiasaannya, ia berlaku kepada mereka yang memiliki kulit tebal dan berminyak.

Terdedah lama pada sinaran matahari, kotoran, bakteria dan keanjalan kulit menurun juga antara faktor menyebabkan liang-liang roma membesar dan terbuka.

Tip untuk kekal muda

1. Lindungi kulit wajah daripada sinaran matahari antara langkah terbaik untuk mencegah  kulit  dari mengalami masalah penuaan lebih awal. Pakai krim pelindung cahaya matahari atau pelembap dengan SPF 28 atau lebih setiap kali anda berada di luar mahupun di dalam bilik berhawa dingin.

2. Merokok dapat menyempitkan pembuluh darah, yang mana dapat menurunkan aliran darah selain mengurangkan perjalanan oksigen dan nutrisi ke sel-sel kulit. Ia juga menyebabkan kulit anda menjadi kusam selain timbul bintik-bintik coklat.

Merokok juga menyebabkan proses penghasilan kolagen lambat pada kulit anda. Jadi, untuk mendapatkan kulit yang sihat dan bercahaya, berhenti merokok.

3. Gunakan pelembap anti-penuaan, ia membantu meningkatkan kapasiti air  pada kulit. Selain itu, Vitamin A yang turut membantu dalam menjaga kulit yang terhidrasi. Pastikan anda mendapat vitamin A dari makanan seperti keju, ikan Kod dan telur.

4. Penggunaan kosmetik juga dapat membantu memperbaiki tekstur kulit. Garis-garis halus dan kulit kedut dapat ditingkatkan dengan memperbaiki permukaan kulit (resurfacing) melalui kaedah dermatologi, pengelupasan kimia (chemical peeling), laser atau mikro dermabrasi. Peeling juga dapat membantu untuk meratakan warna kulit dan memperbaiki tekstur kulit.


‘Tergamak Tinggal Ayah Strok Dekat Security Guard.’ Adik Hanya Tahu Selepas 1 Jam Ayahnya Terbiar

Masa kecil dulu, ayah adalah seorang insan yang banyak berkorban untuk membesarkan kita, menyediakan kelengkapan kita dan memastikan segala yang kita kehendaki akan tercapai.

Selain ibu yang mengandungkan kita selama 9 bulan, ayahlah yang bersengkang mata mencari nafkah bagi kita sekeluarga.

Betul kata pepatah, 10 orang anak tak mungkin dapat menjaga seorang ibu atau ayah.

Begitulah yang terjadi baru-baru ini apabila tular sebuah video yang dimuatnaik oleh Ceqta Anita. Apa yang mengejutkan adalah hantaran video tersebut mengundang sebak ramai netizen apabila Cheta mendedahkan yang abang-abangnya telah mengabaikan ayahnya yang sedang menghidap strok.

Kejadian ini terjadi pada petang 1 Ramadan yang lalu apabila pintu rumahnya diketuk oleh pegawai keselamatan tempatnya menginap. Pegawai itu memberitahu bahawa ayahnya berada di tingkat bawah dan sudah 1 jam terbiar selepas ditinggalkan oleh 2 orang abangnya.

Apa yang dikesalkan adalah, kedua abangnya itu langsung tidak memaklumkan padanya mengenai perkara itu.

Menurut Ceqta, dia merupakan satu-satunya anak perempuan tunggal dari 4 beradik. Menyifatkan abangnya tidak sepatutnya berbuat begitu memandangkan ayahnya tidak mampu berjalan dan memakai lampin.

“Mentang-mentanglah ayah tak boleh jalan, pakai lampin, korang buang ayah macam ini je?”

Saat turun ke bawah untuk melihat ayahnya, Ceqta tidak dapat menahan sebak apabila melihat ayahnya hanya mampu duduk di kerusi lusuh ditemani sebuah beg baju.

Dia berharap agar masyarakat mengambil iktibar kisahnya itu khususnya dari aspek menghargai jasa kedua-dua orang tua kita.

[TIPS]


Netizen Kagum Dengan Perkongsian Dr Tentang Nota Duit Belanja Pada Isteri. Deep!

Perkahwinan adalah sebuah perkongsian kehidupan buat pasangan suami isteri. Kala dalam tempoh ikatan kasih sayang pastinya ada cabaran suka dan duka.

Namun, jika pasangan saling melengkapi antara satu sama lain, tentunya kebahagian itu sentiasa menyenari rumahtangga itu.

Begitu yang dipaparkan perkongsian seorang doktor ini melayani isterinya tanpa berkira. Malah meninggalkan cebiasan nota dan duit belanja buat isteri cukup manis membuatkan rumahtangga itu bahagia.

Malah cebisan nota ini yang dikongsi di facebook beliau telah mendapat sharing sehingga 16K telah menarik perhatian netizen yang melahirkan rasa kagum cara melayani isterinya.

Ikuti perkongsian cara beliau membahagiakan keluarga.

Nanti Ita check atas meja. Kot ada apa-apa rezeki ya. Love you.”
Biasanya aku akan menghantar whatsapp begitu jika aku siap dulu ketempat kerja setiap pagi. Jika isteri pergi dulu, biasanya dia akan periksa sendiri atas meja apa yang ada sambil-sambil dia sediakan sarapan pagi untuk kami.

Jika sempat, aku kongsikan sepotong ayat Alquran atau hadis pada nota. Kalau tak sempat aku hanya tinggalkan nota ringkas atau hanya duit saja.
Setiap hari aku akan bagi duit belanja makan minum untuk kami sekeluarga. Bermula dari 18 tahun lepas lagi. Ya, itu nafkah suami kepada keluarga. Itu tanggungjawab seorang suami selaku ketua keluarga.

Sejak dari awal perkahwinan kami, aku mulakan dengan sedikit. Dari tahun ke tahun, gaji aku naik maka aku tambah sikit demi sedikit. Almaklumlah, keluarga pun semakin besar. Belanja pun semakin tinggi.

“Abang, takyah lah bagi duit belanja banyak sangat. Ita pun kerja. Ada gaji,” ujar isteri.
“Eh mana boleh. Belanja makan dan pakai keluarga mesti abang. Itu kan nafkah. Tanggungjawab abang. Jangan sesekali guna duit ita,” balas aku.

Duit isteri adalah untuk belanja diri dia sendiri. Bukan untuk keluarga.
Setiap kali aku memberi, isteri akan tanya, “eh abang! Banyak sangat ni. Nanti abang tak cukup duit lak.”

“Alah tak banyak mana pun. Abang ada lagi ni,” balasku. Itu selalu akan aku jawab.
Tak ternilai dengan wang ringgit pun pengorbanan seorang isteri kepada kita dan keluarga.
Walaupun kadang kala aku ‘kekeringan’, aku tetap berusaha untuk beri belanja kepada keluarga. Itu tanggungjawab suami dan bapa kepada anak-anak. Muka mesti buat tenang. Takut dia terperasan.

“Alah, takde duit. Benda boleh settle lah. Kita kan anak jantan” – aku bermonolog kadang-kadang.
Rezeki sikit, sikit lah. Jika banyak maka banyak lah. Ikut kemampuan. Alhamdulillah, masih cukup untuk kami sekeluarga.

”Dan janganlah kamu membunuh anak-anakmu kerana takut miskin. Kamilah yang akan menanggung rezeki mereka dan juga (rezeki) bagimu.” (Surah Al-Israa’ : Ayat 31)
Segala makan minum, pakaian, rumah, kereta, pendidikan anak-anak dan lain-lain keperluan rumahtangga aku yang bertanggungjawab. Itu kewajipan. Itu juga prinsip aku.

“Kaum lelaki itu adalah pemimpin dan pengawal yang bertanggungjawab terhadap kaum perempuan, oleh kerana Allah telah melebihkan orang-orang lelaki (dengan beberapa keistimewaan) atas orang-orang perempuan, dan juga kerana orang-orang lelaki telah membelanjakan (memberi nafkah) sebahagian dari harta mereka”. (Surah al-Nisa’ ayat 34)
Membelanjakan harta untuk isteri dan keluarga bukan sekadar kewajipan malah ia satu amalan yang disukai Allah.

Walaupun si isteri bekerja dan makan gaji, tak kiralah gaji si isteri lagi besar dari si suami, kewajipan itu harus diletakkan kepada ketua keluarga iaitu si suami.
Semoga si suami seluruhnya dimurahkan rezeki. Amin


Bergelar Ayah Cukup Indah, Hidup  Pun Lebih Teratur Dan Rezeki Makin Murah- Fad Bocey

Setiap pasangan suami isteri yang mendirikan rumah tangga menantikan zuriat dalam menyemarakkan lagi ikatan kasih sayang.  Pasangan ini mendirikan rumah tangga pada 14 Mac 2015.

Fad atau nama sebenatnya Muhamad Fadzlie Bin Mohd Nizam mengakui cukup teruja namun sedikit kekok tatkala pertama kali memegang anak kembarnya yang diberi nama Favian Adrazin Hayyan dan Favian Adrazin Zayyan.

“Keterujaan itu hanya Tuhan yang tahu. Saya nikmat yang Tuhan beri untuk saya kecapi membuatkan saya bersyukur sangat. Tetapi selepas anak lahir, saya yang memang jenis yang sukakan kanak-kanak sejak dahulu lagi, terus jadi kekok. Takut pun ada, yalah itulah pertama kali bergelar ayah dan memegang bayi sendiri.

“Tambahan lagi kembar lahir pra matang, jadi sukar sedikit. Kena lebih fokus, ditambah pula kalau mereka demam dan sakit memang sebagai bapa rasa sedih melihat keadaan mereka. Namun, lama-kelamaan saya sudah membiasakan diri dengan hal itu dan tidak lagi kekok. Cuma bila mereka makin membesar, seronok sebab ada sahaja keletah mereka yang membuatkan saya dan isteri tertawa,”ungkap Fad sambil mengakui pengalaman paling manis waktu kembar dapat kaki, mereka rajin bangunkannya waktu pagi.

Ditanya mengenai baka keluarga yang mempunyai kembar, Fad mengakui kedua-dua mereka ada kembar namun sebelah keluarganya lebih ramai.

“Kalau diikutkan sebelah saya memang ramai anak kembar. Ada juga sebelah Sheera yang kembar tetapi keluarga saya lebih ramai. Awal-awal kehamilan, saya dan isteri sudah membuat persediaan seperti membeli barang keperluan anak kami. Bayangkan setiap baju dibeli dua pasang dan memang ‘rabak’ time tu. Tetapi demi anak tak apalah,”seloroh Fad lagi tatkala bercerita mengenai kehamilan anak kembarnya.

Selepas kelahiran anak kembar, kemudian Sheera hamil buat kali kedua. Lebih meriah lagi apabila doktor sahkan kami bakal menimang anak perempuan.

“Memang seronok dan tak sabar rasanya kerana kembar sebelum ini dua-dua lelaki. Proses melahirkan anak kedua ini lebih mudah berbanding kembar sebelum ini. Malah, nak jaga pun lebih mudah kerana kami sudah ada pengalaman sebelum ini. Kalau dulu tak cukup tidur ditambah pula saya ada shooting tetapi Alhamdulillah ada mentua membantu meringankan kerja.

“Pengalaman sebagai ibu dan ayah cukup indah dan tidak seperti yang saya fikirkan waktu bujang. Konon selepas kahwin makin serabut tetapi rupanya tidak. Bahkan, lebih bahagia dan hidup teratur. Yang penting kita pandai handle rumah tangga kita. Saya sendiri tidak sangka diberi mandat dan bergelar ayah dalam usia yan masih muda. Tidak semua orang dapat rasa apa yang saya lalui terutama mengendalikan kembar satu pengalaman yang cukup manis.

Rezeki anak kita tidak boleh cakap. Saya bersyukur kerana terpilih menerima mandat sebagai ayah dan saya harap untuk menjadi lebih bertanggung jawab. Untuk yang bakal dapat kembar, kena banyakkan bersabar, biar seimbang antara kedua-dua kembar. Jangan takut sebaliknya reda dan ikhlas.

“Rezeki anak-anak itu luas dan itu yang dijanjikan oleh Yang Mah Esa. Saya sendiri sudah melaluinya dan itu yang saya peroleh atas rezeki anak-anak dan isteri, saya hanya menumpang dan melaksanakan tanggungjawab sebagai ayah dan suami. Semoga berjaya kepada ibu bapa yang bakal mendapat anak kembar, ingat bukan semua orang bertuah mendapat seperti kita dapat ini,”ujar Fad lagi memberi tip dan nasihat kepada ibu bapa yang bakal menimang cahaya mata kembar.


Buat Kerja Rumah Sampai Tahap Dah Tak ‘Ikhlas’, Hati-Hati Itu Tanda Mak-Mak Burnout!

Pernah tak, sampai satu tahap buat je apa yang selalunya kita buat asalkan siap, kiranya hilang dah rasa ikhlas nak buat. Haaa itulah dinamakan burnout!

Baru-baru ini, Dr Ahmad Rostam telah mengupas tajuk ‘Tolong Saya Burnout’ dalam Webinar Sayang Anak Ketat-Ketat anjuran Pa&Ma dan Keluarga.

Menurut Dr Ahhmad Rostam, burnout adalah fenomena masalah kesihatan mental, di mana kalau kita biarkan, ia boleh jadi kemurungan. Bila sampai kemurungan, memang dah tak function lah.. dan menjadi mangsa adalah orang sekelilingnya di rumah.

Berbeza dengan stress, stress kita tak suka apa yang kita buat. Tapi burnout tentang passion (tanggungjawab) kita, misalnya tanggungjawab kita terhadap anak-anak, kita akan jadi penat dengan apa yang ditanggungjawabkan untuk kita, Apabila expectation kita tak tercapai, itulah saatnya kita akan hadapi burnout.

Orang yang burnout perasaannya akan jadi helpless dan worthless. Apa yang kita buat tak bermakna, tak boleh dibantu oleh orang lain dan apa yang kita buat tak boleh diganti dengan orang lain. Bahkan menjadi beban pula pada org lain.

Yang mengalami masalah ini, akan mempersoalkan banyak benda, misalnya “kenapa aku kena kahwin”, ” kenapa aku jumpa dia”, ” kenapa aku nak kena ada anak”. Walaupun kita sayang dengan mereka, tetapi persoalan begini sentiasa di fikiran.

Faktor Seseorang Itu Alami Burnout

1. Kerana kita merasakan kita tak mencapai tahap ekspetasi kita sendiri.
– Peralihan tanggungjawab wanita jadi lebih banyak selepas kahwin berbanding lelaki. Misalnya, wanita masa kini bandingkan diri mereka untuk jadi ibu terbaik berbanding wanita terdahulu. Tetapi bila ekspetasi mereka tidak sampai, mereka sendiri yang akan rasa burnout.

2. Tanggungjawab dalam rumahtangga tak dibahagikan sama rata.
– Sebab terlalu utamakan status quo antara suami isteri dalam keluarga, iaitu mindset isteri kena buat semua benda dalam keluarga menjadikan isteri terteban dengan semua kerja di dalam rumah.

3. Segala benda kita buat tak mendapat penghargaan/ tak dihargai oleh pasangan.
– Tiada sesiapa ucap terima kasih dengan apa yang dia buat. They just take for granted orang yang lakukan tanggungjawab begitu. Mereka hanya tahu komplen tanpa buat apa2 dan tidak sama sekali menghargai.

4. Walaupun mereka dah buat yang terbaik, masih lagi tidak mencukupi.
– Contohnya isu isteri tak bersiap di rumah. Dah buat segalanya di rumah, tetapi isu berhias muncul. Walaupun dah buat yang terbaik, tapi orang persoalkan ada lagi yang tak lengkap.

Bila semua ni dah berlaku, sampai tahap seseorang tu dah burnout, that enough! Orang ini akan sentiasa bergerak dalam keadaan kemarahan. Dia marah tapi tak tahu nak lepaskan macam mana, di sini mulalah anak-anak menjadi mangsa keadaan.

Untuk tonton video penuh slot Dr Ahmad Rostam, boleh tonton di video ini bermula minit 6:41:14 .

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


“Bertuah Staf Ada Majikan faham Perasaan Seorang Ibu.”  Anak Tak Nak Berenggang, Vivy Yusof Sedia Bilik Kanak-Kanak Di Pejabat

Usahawan dan pengasas￼ Fashion Valet, Datin Vivy Yusof mencuri perhatian netizen apabila tidak boleh berjauhan dengan anak bongsunya, Sarah Ilham Shah.

Vivy atau nama sebenarnya Vivy Sofinas Yusof, 31, berkongsi sepotong video momen dia bersama Sarah, satu tahun, di laman Instagram (IG) miliknya.

“Beginilah saya setiap pagi. Itulah sebabnya Fadza dan saya reka sebuah bilik kanak-kanak di pejabat untuk rakan sekerja kami meletakkan anak-anak mereka bila-bila masa￼ sahaja,” tulis Vivy sebagai kapsyen.

Menerusi video berdurasi hampir 20 saat itu menunjukkan Sarah merengek apabila Vivy melangkah keluar daripada rumah dan mahu mengikuti ibunya ke pejabat.

ramai yang memuji dan menyokong idea Vivy menyediakan ruangan kanak-kanak di pejabat untuk memudahkan para ibu. Rata-rata memuji nya sebagai ketua dan ibu yang bertanggungjawab.


Lima Cara Nak Bebas Jeragat Terutama Wanita Usia 40an, Ambil Peduli Hal Ini.

Buat mereka yang mempunyai masalah jeragat pastinya  sukar untuk menghilangkannya. Lebih serius lagi sukar untuk hilangkan jeragat dalam tempoh masa yang singkat.

Umumnya masalah jeragat ini akibat daripada pendedahan cahaya matahari. Jeragat atau melasma adalah sejenis penyakit kulit yang tidak bahaya tetapi boleh menyebabkan kulit wajah menjadi kusam dan menjejaskan penambilan seorang wanita.

Justeru itu, untuk tampil cantik sudah tentu kita mencari rawatan untuk mengatasi masalah ini. Rawatan termasuk cara alami atau moden.

Berikut ikuti lanjut kaedah yang digunakan untuk mengatasi masalah ini.

Cara menghilangkan jeragat di muka yang pertama ialah dengan menjaga kebersihan kulit wajah. Basuh muka sehari dua kali dengan pencuci muka.

Ini kerana jeragat berpunca dari lebihan minyak dan sel-sel kulit mati serta radikal bebas. Elakkan memakai mekap dalam jangka masa yang lama.

Dengan mencuci muka, dapat mengelakkan pembentukan sel-sel minyak. Pastikan pencuci muka yang dipakai sesuai dengan kulit wajah kita.

Elakkan pencuci yang mengeringkan kulit muka kerana ini mengundang penghasilan minyak yang lebih banyak sehingga terhasilnya jeragat.

Cara alami dengan menggunakan jeli aloe vera untuk disapukan pada bahagian muka. Sifat perlindungan semula jadi itu akan terhasil apabila jeli itu digunakan untuk memelihara kulit.

Manfaat aloe vera untuk kulit muka memang banyak. Antaranya:-

– Mencerahkan wajah

– Melindungi dari sinar matahari

– Mengecut dan menghilangkan jeragat

– Mengatasi kulit kering dan berminyak.

– Menghilangkan jeragat.

– Memperbaiki sel-sel kulit yang mati

Caranya mudah:-

Campurkan jel aloe vera dengan madu

Biarkan selama lima ke 10 minit, lumurkan pada kulit muka. Selepas 20 ke 30 minit boleh bilas dengan air suam.

Lakukan setiap hari sekali sehingga mendapat hasil yang anda inginkan

Lemon mengandungi asid sitrik yang membantu membersihkan kulit dari kotoran dan mampu menghilangkan jeragat.

Bukan sahaja sedap dibuat teh lemon ais, malah boleh menghilangkan bintik-bintik hitam di muka dengan berkesan.

Caranya ialah:-

Potong lemon (jangan terlalu nipis) Gosokkan pada kulit muka (pedih kalau ada luka) Biarkan 10 ke 15 minit dan bilas. Boleh juga dicampur dengan madu asli.

4. Pengelupasan kimia

Berjumpa dengan pakar estetik untuk mendapatkan nasihat lanjut masalah jeragat. Untuk masalah jeragat yang tidak kronik, biasanya menggukan larutan kimia untuk mengelupaskan dan menjatuhkan jeragat yang melekat di bahagian kulit. Biasanya rawatan ini hanya dilakukan kepada yang mempunyai masalah jeragat di bahagian luar sahaja.

5. Rawatan laser

Bagi rawatan laser pula ia sesuai buat jeragat yang kronik apabila sudah berakar jauh di bawah lapisan kulit. Cahaya laser akan memancarkan pancaran kecil menebusi kulit dan merangsang pengeluaran kolagen dan merangsang elastin. Rawatan laser ini tidak menyakitkan dan boleh diumpamakan seperti cucukan pin kecil yang dirasakan kurang selesa bagi sesetengah orang.

5.Produk Kosmetik

Pelbagai produk kosmetik banyak di pasaran dikatakan dapat membantu masalah kulit wajah termasuk jeragat. Salah  satunya adalah Safi Youth Gold. Malah penampilan anggun menawan personaliti Amyra Rosli menyerlahkan dirinya sebagai duta baharu produk ini.

Amyra menjelaskan bahawa kesibukan tugasan seharian juga bukan alasan buat dirinya mengekalkan kulit wajahnya supaya sentiasa kelihatan anjal, tanpa garisan pelitup muka dan bebas jeragat apatah lagi dalam keadaan masa kini yang memerlukan pemakaian pelitup muka berjam lamanya.

Lantaran itu, tiga pilihan serum iaitu Safi Youth Gold Lifting Serum Emulsion, Safi Youth Gold Lifting 24K Golden Elixir dan Safi Youth Gold Lifting Golden C Duo Serum hadir tepat pada masanya untuk membantu wanita menangani pelbagai masalah kulit berkaitan penuaan.

Jadi, jangan biarkan kulit wajah kita terus mengalami kerosakan akibat tiada penjagaan yang betul. Bertindak sekarang sebelum masalah jeragat menjadi lebih teruk.


Deep Nasihat Ustazah Asma’ Harun Jika Ada Ditanya Tentang Anak Semua Sama Jantina

Perkahwinan dikatakan sempurna jika ada anak-anak yang menjadi penyeri rumahtangga yang dibina.

Namun kadang kala, jantina anak pula menjadi perhatian apabila semuanya sama jantina. Nampak ia remeh tetapi apabila asyik di tanya soalan yang sama hati mana yang tidak terkilan dan sedih.

Menurut pendakwah bebas. Ustazah Asma’ Harun, dirinya turut ditanya soalan demikian untuk meminta nasihatnya.

Menerusi perkongsian di facebokknya, dia. berkongsi nasihat mengenai hal itu.

KEPADA YANG BERTANYA DAN BERSEDIH

Sering saya ditanya, “ustazah ada tak amalan, doa atau tips untuk dapat anak perempuan?, anak saya 4 orang semua lelaki, teringin sangat nak anak perempuan, saya stress dengan provokasi & pertanyaan orang “.

Ustazah, “salah ke jika semua anak saya perempuan, 6 orang, saya letih dan stress dengan ayat suruh beranak lagi, mana tahu dapat lelaki, supaya ada wakil jadi imam atau yang angkat jenazah kita esok..macam² ustazah orang cakap.”

Kepada yang suka tanya atau bagi cadangan tentang jantina anak orang, paling manis cukuplah mendoakan dalam waktu yang sama memberikan kata² yang positif.

Saya sendiri, bila tengok seseorang yang memiliki ramai anak tapi 1 jantina, di antara yang selalu saya katakan..

“SubhanAllah, semua anak lelaki ya, tak apa.. Nanti dapat semua anak perempuan ekspres, menantu esok² , untung juga semua anak lelaki, cukup untuk angkat jenazah kita 4 penjuru.. SubhanAllah..”

“Alhamdulillah, semua anak perempuan comel², ramailah pembantu kat rumah ya, insyaAllah anak² ni esok melahirkan ramai pejuang agama Allah, darah daging puan juga..”

Dan lain² cara membahagiakan mereka.

Tuan Puan,

Ada yang dah nikah lama belum ada anak.
Ada yang sampai tua tak ada anak.
Ada yang nak sangat nikah belum bertemu jodohnya, apatah lagi ada anak.
Ada yang ada anak semuanya sakit kronik.
Ada yang ada satu sahaja anak dan anak itu meninggal dunia.
Ada yang meninggal kerana melahirkan anak.

Dan pelbagai lagi kisah dengan “anak”.

Pertama, jika kita ditanya tentang anak semua sama jantina, jawablah ia adalah kurnian Allah swt, baca dan fahamilah firman Allah dibawah :

Surah Asy-Syura ayat 49 dan 50 :

لِّلَّهِ مُلۡكُ ٱلسَّمَٰوَٰتِ وَٱلۡأَرۡضِ يَخۡلُقُ مَا يَشَآءُ يَهَبُ لِمَن يَشَآءُ إِنَٰثًا وَيَهَبُ لِمَن يَشَآءُ ٱلذُّكُورَ

“Kepunyaan Allah-lah kerajaan langit dan bumi, Dia menciptakan apa yang Dia kehendaki. Dia memberikan anak-anak perempuan kepada siapa yang Dia kehendaki dan memberikan anak-anak lelaki kepada siapa yang Dia kehendaki”,

أَوۡ يُزَوِّجُهُمۡ ذُكۡرَانًا وَإِنَٰثًا وَيَجۡعَلُ مَن يَشَآءُ عَقِيمًا إِنَّهُۥ عَلِيمٌ قَدِيرٌ

“Atau Dia menganugerahkan kedua jenis laki-laki dan perempuan (kepada siapa) yang dikehendaki-Nya, dan Dia menjadikan mandul siapa yang Dia kehendaki. Sesungguhnya Dia Maha Mengetahui lagi Maha Kuasa”.

Allahu Akbar, Allah maha mengetahui atas setiap pemberian dan ketetapanNya. Hikmah di sebalik ketetapan itu akan dirasai oleh orang mu’min, sungguh segala ketetapan Allah itu adalah yang terbaik dan sempurna.

Kepada yang teringin nak anak, samada dah nikah atau belum, atau dah sampai tua tetap tidak ada anak. Percayalah, semua yang kita inginkan namun tidak dapat di dunia ini, lalu kita sabar, redha dan bersangka baik, yakinlah akan diberikan di Syurga kelak .

BAGI SOALAN ADA TAK TIPS ATAU DOA.

Selalu saya jawab, maaf tak ada tips, mungkin saintis ada jawaban, wallahua’lam. Tapi tentang doa, silakan doa dengan ayat sendiri, ayat umum atau khusus. Allah Maha Mengetahui keinginan yang terkandung di dalam hati.

Soal boleh ke tidak minta doa jantina anak, iya boleh, silakan.. Sebagai hamba kita berhak meminta dengan cara kita, sebagai Tuhan, Allah berhak menunaikan permintaan kita dengan CaraNya.

Cuma yang jauh lebih utama daripada isu jantina anak, banyakkanlah berdoa agar dapat anak yang soleh, Surah As-saffat 100 :

رَبِّ هَبۡ لِىۡ مِنَ الصّٰلِحِيۡنَ

“Ya Tuhanku, anugerahkanlah kepadaku zuriat yang termasuk orang yang shalih.”

Sumber: Asma’ binti Harun


Sarimah Ibrahim Kekal Langsing Dan Sihat Pada Usia 40an, Rupanya Hayun ‘Kettlebell’ 12 Kilogram. Inspirasi!

Pastinya ramai wanita yang kagumi dengan kejelitan dan kelangsingan, pelakon dan pengacara,, Che Puan Sarimah Ibrahim. Tentu ada rahsianya untuk menjaga kesihatan diri biarpun dalam usia 40an.

Menerusi muat naik gambar miliknya di Instagram, Selebriti versatil ini rupanya melakukan senaman menghayun kettlebell seberat 12 kilogram sebanyak 30 kali bagi satu set.

Idola!

Siapa sangka pada usia begini dia mampu lakukan. Bukan calang-calang untuk latihan senaman begini jika tiada latihan yang konsisten.

Latihan senaman ini sebanyak tiga set, jadi tidak hairan hos televisyen jelita ini boleh kekal cergas, sihat dan langsing.

Rakan artis dan peminat teruja
Dalam pada itu, cara senaman ibu kepada seorang cahaya mata ini menjadi inpsirasi kepada ramai orang termasuk rakan artis dan peminat. Malah menjadikan ia azam pada tahun 2022 untuk memiliki bentuk badan sepertinya.

Untuk rekod, Sarimah berkahwin dengan cucu Yang di-Pertuan Besar Negeri Sembilan ke-10, Tunku Nadzimuddin Tunku Mudzaffar atau Tunku Jamie pada tahun 2015 dan dikurnikan pertama puterinya, Tunku Sofia Najihah Binti Tunku Nadzimuddin, 3 tahun.

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Setiap Kali Ceramah, Ustazah Asma Pesan Buat Begini Untuk Elak COVID-19!

Perkongsian dan saranan daripada penceramah bebas, Ustazah Asma Harun berkenaan apa yang dilakukan untuk mengelakkan daripada penularan wabak Covid-19 apabila bertemu dengan orang ramai yang menghadiri ceramahnya, elok juga untuk dijadikan panduan untuk kita semua.

Jom semak apa saranannya.

COVID-19 (Siri 1)

Sekarang menjadi rutin, apabila selesai kuliyah atau ceramah saya akan buat pengumuman, elakkan bersentuhan jika tidak perlu, contohnya bersalaman dan lebih lagi peluk cium pipi. Kita tidak kenal siapa dan datang daripada mana.

Saya juga tidak mahu menjadi penyebab kepada penularan wabak ini. Bayangkan jika ada jemaah yang hadir ada kontak dengan mana² kes, kemudian bersalaman peluk cium dengan saya, kemudian saya pula bersalaman peluk cium pipi dengan lebih ramai yang hadir. Bagaimana kita nak jejak semua kontak ini.

Saya lebih selesa mengangkat tangan di dada sebagai tanda hormat, sayang dan mesra. Cukuplah dengan kita dah saling berkasih sayang di hati walaupun daripada jauh.

Siapa yang sudah biasa, memang daripada sebelum berlaku wabak ini, saya suka berpesan kepada yang ingin bersalam tak perlu berpeluk cium pipi atas banyak faktor, ianya akan mengambil masa yang lama, saya akan lenguh leher bila pusing kiri dan kanan dengan kadar kekerapan beratus kali, mungkin ribu kali dalam satu² sesi, ramai yang gelak bila saya sebut begini kerana mereka juga tahu penat 😊.

Sebenarnya ia lebih kepada faktor kesihatan dan keselamatan, saya sendiri kerap sakit, adalah lebih bimbang jika saya bawa balik penyakit ke rumah sedangkan ada anak kecil. Kekerapan bertemu dengan ratus atau ribu orang dalam sehari, menyebabkan suami saya memberi peringatan dan arahan yang lebih jelas dan ketat demi kebaikan semua.

Saya mohon maaf jika ada yang berkecil hati dengan pengumuman yang selalu dibuat dihujung ceramah atau kuliyah, memang ada yang mengatakan saya sombong dan kurang mesra alam.

Jika ikut sunnah, kita dituntut memberi ucapan salam dan berjabat tangan. Namun memang benar, ada ketikanya Nabi SAW memeluk para Sahabat apabila telah lama tidak bertemu, tetapi ia bukan rutin sepertimana menjadi budaya masyarakat kita hari ini.

Sebenaranya, pesanan ini bukan hanya khusus dalam situasi saya sahaja. Kita semua harus berhati² dalam apa jua keadaan sekarang ini. Sepulang daripada mana² tempat berjumpa orang ramai, maka ambil langkah berjaga².

Berusaha, berhati² dan berdoalah semoga wabak covid-19 boleh dibendung dengan efisien oleh semua pihak. Doakan kesembuhan mereka yang dijangkiti, dan ketenangan semua pihak yang terlibat dengan pesakit.

Ya Allah.. Kami berdosa, kami lemah, kami tiada daya tiada upaya melainkan semuanya datang datang daripadaMu semata. Bantulah kami ya Allah, berilah petunjuk dan pertolongan Mu, semoga kami semua kembali kepadaMu dalam Husnul Khatimah..


Ni satu Lagi Petua Eksklusif Untuk Orang Perempuan. Tolong Amalkan!

Hal penjagaan kesihatan dan kecantikan wanita secara tradisionalnya memang pelbagai dan lazim didengar dan diamalkan di kalangan kita hingga hari ini. Selain petua ini mudah untuk dipraktikkan, tidak dinafikan kos penyediaan bahannya juga cukup murah dan berbaloi dengan kesan atau manfaat yang dirasai oleh si pengamal tersebut.

Sebagaimana maklum, penggunaan bahan-bahan makanan seperti halia, kunyit, halba, madu dan sebagainya itu menjadi antara ramuan popular yang sering digunakan di dalam penjagaan kecantikan dan kesihatan. Bertepatan dengan khasiat yang luar biasa daripada makanan-makanan tersebut memberikan tindak balas positif pada tubuh sama ada bab kesihatan mahu pun kecantikan.

Diakui dengan mengamalkan petua-petua  ini ada kebaikannya jika serasi. Ini sebagaimana yang diamalkan oleh Kak Esah Lah untuk penjagaan kecantikan dalaman dan luarannya iaitu  dengan minum air herba buatannya sendiri.

Menurutnya, “ Nak cantik, nak sihat dalaman tak perlu belanja mahal-mahal. Yang penting kena rajin. Ni la yang Kak Esah dok amal tiap kali lepas period untuk pulihkan kembali sistem-sistem dalaman kita orang perempuan ni. Tak susah pun, guna ja apa yang ada kat dapur tu.

“Halia,kunyit,halba,asam keping n madu ja. Kalau ada manjakani boleh masuk sekali..Ni Kak Esah tak masuk sebab stok manjakani kat umah dah habis. Masuk air penuh periuk,rebus sampai tinggal setengah.

“Simpan dalam peti ais amal minum tiap-tiap malam sampai habis. Perut pun boleh kempis!”

Bahan-bahan:

Halia

Kunyit

Halba

Asam keping

Madu

Cara buat :

Sumber : Kak Esah Lah Via MAHN


Jangan  Malu Reward Diri Selepas Bekerja Keras. Asalkan Tahu Menguruskan Kewangan Dengan Sempurna

Tidak salah jika ingin reward diri dengan berbelanja diluar kebiasaaan setelah berkerja keras selama ini. Asalkan pada masa yang sama tahu menguruskan kewangan dengan baik.

Seorang peserta mengadu pada saya yang dia diperli oleh kakak ipar kerana membeli shawl berharga RM500. Di yang bekerja sebagai kerani dikatakan membazir duit dan beli barang tak padan dengan gaji kerani.

Peserta tu bagitahu dia mengumpul duit beberapa bulan untuk shawl tersebut. Terlalu teringin dan hanya beli sehelai je. Bukan selalu pun beli barang mahal.
Pendapat saya memang sah lah kakak ipar dia tu ada sedikit iri hati. Mungkin juga jenis yang kerjanya suka membawang. Kerja banyak tapi suka membawang.
Pesanan saya JANGAN MALU untuk berbelanja selepas kita bekerja keras. Hanya kita yang tahu menguruskan kewangan kita. Lain orang lain selera. Aminah suka bermewah beli baju tetapi Rogayah suka mewah bab makan.

Reward diri dengan berbelanja

Berbelanja mewah atau sedikit ‘extravagant’ adalah cara kita untuk “REWARD” diri sendiri.
Jenis REWARD ini boleh bermacam jenis seperti travel, barangan berjenama, kereta, gajet, makanan atau memanjakan diri di spa.
Reward juga akan membuatkan kita rasa puas dan seterusnya kita tidak rasa terbeban untuk menolong orang lain. Kita rasa tertekan atau stress jika asyik memberi dan langsung tidak menerima. Contohnya duit gaji setiap bulan hanya dibelanjakan untuk keluarga sehingga melupakan kebajikan diri sendiri. Ada jenis ahli keluarga yang hanya tahu meminta tanpa memberi. Alasan mereka ialah keluarga mesti menolong keluarga. Kesannya ialah orang yang asyik memberi tanpa reward diri sendiri akan rasa dipergunakan. Akhirnya dia akan mula mengungkit pemberian.
Konsep ikhlas terus lupus.

Boleh beli asalkan tidak berhutang
Nak beli beg harga ribu-ribu, go for it asalkan tidak berhutang keliling pinggang.
Teringin pinggan mangkuk mahal? Beli je asalkan semua keperluan keluarga kita settlekan.
Sweater Gucci RM3800 jika ada saiz dan duit lebih ambil je..
Tshirt ‘bodoh’ Marc Jacobs harga RM500 pun jangan rasa bersalah hendak beli.
Bodoh-bodoh pun tak ambil duit orang lain.
JANGAN MALU untuk BERBELANJA untuk diri sendiri. Kerja kuat-kuat apa lah salahnya jika reward!


Maream ‘Gadget Free’, Cara Farah Lee Buat Wargamaya Kagum

Umum mengetahui mengenai bahaya gajet yang boleh mengakibatkan ketagihan. Rasanya semua ibu ayah bimbang mengenai hal ini. Namun untuk mendidik anak biarlah sejak kecil bak kata peribahasa, melentur buluh biarlah dari rebungnya.

Personaliti media sosial, Farah Lee mempunyai cara tersendiri mendidik anaknya sejak kecil. Caranya sering menjadi inspirasi buat wargamaya.

Terbaru, Farah berkongsi kegembiraan apabila pada usia 8 tahun anak kesayangannya Maream bebas gajet.

BEBAS GAJET, SELALU BAWA BEG SANDANG ADA ALAT TULIS DAN BUKU

Menurut Farah, anak tunggalnya itu sentiada membawa beg sandang yang mengadungi alatan tulis, buku nota dan buku cerita.

Tidak menafikan kadang kala, Maream meminjam telefonnya namun bersebab. Katanya lagi masih terlalu awal untuk memberikan anaknya telefon sehingga anaknya dapat membezakan yang mana baik atau buruk.

“Maream is still gadget free so tu pasal dia sentiasa carry her bag sebab dalam tu ada notebook, reading book, stationeries etc. But she sometimes pinjam my phone and I’m okay with it sebab I know dia tak selalu dapat and tech is her zaman.”

“I just think that it’s too early to let her have one of her own until she knows whats good and whats bad (mumayyiz) and knows how to respect the boundaries within.”

“If your struggling to minimise your kids screentime, hang in there. Remember I’m a multitasking career single mom yet I managed to make it work, so I’m sure you can too.”

WARGAMAYA KAGUM KETEGASAN DIDIK ANAK

Meninjau di ruangan komen. rata-rata wargamaya yang melihat perkongsian itu menyatakan ia sebuah catatan yang inspirasi. Malah ada yang memuji cara Farah mendidik anaknya.


Harga Emas Turun Hari Ni, Ramai Serbu Nak Beli, Lelaki Ini Jelaskan Sebab Berlaku Macam Ni.

Nampaknya dari semalam peminat barang kemas tak tidur lena, masing-masing rupanya nak serbu kedai emas hari ini.

Bagi yang mempunyai kewangan yang kukuh, tak salah untuk menyimpan aset dengan nilaian emas.

Untuk makluman harga emas hari ini merekodkan penurunan sebanyak RM4.23 kepada RM236.83 per gram berbanding RM241.06 per gram semalam.

Merujuk laman Facebook Harga Emas Malaysia, trend penurunan itu direkodkan sejak semalam iaitu RM1.51 berbanding RM242.57 kelmarin.

Sudah tentu ia berita baik. Namun tentu ada tertanya-tanya kenapa harga emas merundum turun, ikuti penjelasan Pakar pelaburan emas yang juga penulis buku, Syukor Hashim menerusi facebook miliknya semalam.

Data Jualan Runcit Amerika Syarikat yang dikeluarkan jam 8.30 malam tadi.

Harga emas merudum sebanyak USD30.70 / Oz malam ini. Banyak juga tu!
Apa sebabnya gais?

Biar saya jelaskan.
Jawapan: jam 8.30 malam tadi telah keluar satu laporan data Jualan Runcit US (Retail Sales) untuk bulan Ogos 2021.
Laporan ini menunjukkan peningkatan jualan runcit di US sebanyak 0.7% untuk Ogos 2021.

Harga emas turun mendadak

Peningkatan 0.7% ini sebenarnya sangatlah sedikit, tetapi kenapa harga emas boleh jatuh teruk?

Agensi statistik US (Census Bureau) menjangkakan peningkatan kes COVID-19 di US akan memberi kesan terhadap rantaian bekalan (supply chain) di US.
Mereka menjangkakan jualan runcit Ogos 2021 di US akan merosot 0.8%
Namun kejutan berlaku apabila data jualan runcit Ogos 2021 meningkat kepada 0.7%
Ini seolah-olah memberi bayangan bahawa ekonomi US adalah kuat dan mampu menghadapi risiko covid 19.

Gais,
Apabila data ekonomi menunjukkan kekuatan/peningkatan seperti ini maka harga emas akan jatuh.

Ini kerana emas dilihat sebagai aset selamat ketika situasi ketidaktentuan dan emas hilang daya tarikan ketika ekonomi dilihat sedang pulih.

Itulah sebab kenapa emas jatuh banyak malam ini gais.
Dipersilakan share jika bermanfaat.

Keluarga: Bagi yang bercadang untuk menjadikan emas sebagai aset jangka masa panjang, boleh beli emas hari ini. Selamat membeli.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Packing Duit Baki Lauk Ikut Tarikh, Ikuti Cara Wanita Ini Simpan Duit Dengan Mudah.

Ramai yang kata susah nak menyimpan duit terutamanya wanita. Bayangkan jika bawa duit seratus ke pasar, pasti habis dibelanja. Semua rasanya nak beli.

Malah, baki duit belanja pun akan dihabiskan sehingga barang bukan keperluan pun beli ajer.

Untuk itu, ada caranya agar berbelanja secara berhemah supaya kita dapat menyimpan setiap bulan. Bukanya boros membeli sehingga duit dapur bulanan pun tak cukup.

Ayuh kita lihat trik yang dilakukan oleh puan Mis Watie Resaliza yang menyimpan baki perbelanjaan barang dapurnya di dalam plastik disertakan dengan tarikh.

Katanya cara packing ini membantu mengelak dirinya daripada membeli barang bukan keperluan. Secara tidak langsung cara ini, beliau dapat melihat baki mengikut yang dibelanjakan. Juga cara untuk menyimpan duit dengan mudah.

Ikuti perkongsiannya.

PACKING BAKI DUIT IKUT TARIKH

Just share idea baru saya. Baki duit lauk yang husbnd bagi saya packing macam ni..Sebab kalau tak packing entah kemana duit tu beli yang tdk2.

Kalau beli sarapan atau pergi sarapan time bayar ada baki. Husband hulur kat saya so dapat la idea utk packing duit baki setiap hari.

Sekurang2 nanti cukup sebulan nampk la duitnyekan… seblum2 ni saya tak saving baki-baki duit. Semua masuk dompet masuk handbeg and akan guna untuk beli apa-apa.

Sekarang tidak lagi…hihihihihi. Bagus tak  idea ni? Cukup sebulan saya akan kira. Semoga suri-suri pun boleh buat jugak tak kira berapa pun jumlah. Boleh je packing macam ni.

Menarik cara ini! Mungkin bagi yang berbelanja secara mingguan boleh cuba cara ini dengan packing tarikh mengikut mingguan.


Berebut Baby Perempuan, Warganet Lucu Dengan Ragam Dua Kanak-kanak Lelaki Ni!

Siapa sahaja yang tidak suka melihat bayi perempuan yang lengkap digayakan dengan pakaian yang cantik. Bahkan andai tengah lena, ingin sahaja ‘dikacau’ agar terjaga dan dapatlah peluang bermain dengannya.

Namun lain pula kisahnya bagi dua kanak-kanak lelaki ini yang teruja memiliki adik perempuan hingga berebut untuk mendapatkannya.

Tular perkongsian di aplikasi Tiktok daripada perkongsian Puan Syara Othman mengenai kisah anak lelaki sulungnya berebut dengan seorang kanak-kanak yang hampir sebaya usianya  untuk mendapatkan bayi perempuan yang dilihat sedang lena.

Difahamkan abang bayi perempuan tersebut adalah yang memakai baju hijau, manakala anak puan Syara pula adalah yang mengenakan pakaian merah, manakala seorang lagi kanak-kanak lelaki yang berbaju sama  adalah merupakan adiknya.

Ragam kedua-dua mereka yang berebut baby tersebut cukup mencuit hati warganet.

“Baby Abang”

“Baby umar”

Ucapan kedua-dua kanak-kanak tersebut mencuit hati warganet.   Bahkan apa yang lucunya, anaknya sanggup memberikan adik lelakinya itu kepada budak lelaki tersebut dek kerana mahukan bayi perempuan tersebut.

bapak nye kene jadi orang tengah

Meninjau di ruangan komen, rata-rata warganet terhibur dan akui begitulah ragam anak-anak dan menyarankan agar video ini kelak ditunjukkan kepada mereka bila dewasa kelak untuk dijadikan antara momen yang indah buat mereka yang sayangkan dan sanggup berebut adik perempuan.